Kerap Makan Painkiller Untuk Period Pain Boleh Menyebabkan Mandul, Fakta Atau Auta?

Bolehkah makan panadol pink untuk
period
? Bagi sesetengah wanita, makan ubat tahan sakit adalah satu-satunya cara untuk melegakan kesakitan, terutamanya ketika bekerja. Bagi mereka, cara termudah untuk menghilangkan
period pain
adalah dengan cara mengambil panadol pink.

Tidak dinafikan,
ubat tahan sakit dapat melegakan sakit perut
 yang berpunca daripada haid. Walau bagaimanapun, adakah ia selamat? Untuk pengetahuan anda, ubat tahan sakit atau
painkiller
 mempunyai banyak kesan sampingan, terutamanya dalam jangka masa panjang.

Menurut Dr. Pratima Thamke dari
Motherhood Hospital
, Mumbai, wanita perlulah mengelakkan pengambilan ubat tahan sakit yang berlebihan.

“Kalau mengambil aspirin/ibuprofen/paracetamol lebih daripada 4 kali sehari, ia mungkin akan mendatangkan mudarat. Jadi, pastikan dos yang diambil tidak melebihi 250 miligram setiap hari,” katanya.

Ingin tahu kesan buruk
pengambilan ubat tahan sakit?
 Jom ikuti kupasan kami dalam artikel di bawah.

Untuk mendapatkan lebih banyak info tentang Kesihatan Wanita, sila dapatkannya
di sini.

Benarkah panadol
pink
 untuk
period
 tidak baik untuk kesihatan?

“Ehh, jangan makan banyak sangat ubat tahan sakit! Nanti boleh mandul!”

Pasti ramai wanita pernah dengar kenyataan di atas. Sebenarnya, sudah lama pengambilan ubat tahan sakit ini dikaitkan dengan pelbagai penyakit,
terutamanya kemandulan
.

Walaupun wanita mengandung tidak digalakkan mengambil ibuprofen (sejenis ubat tahan sakit) pada trimester kedua kehamilan, namun ia masih lagi selamat untuk pengambilan wanita pada trimester pertama.

Jika boleh, wanita mengandung perlu elakkan pengambilan ubat tahan sakit. Menurut kajian yang dimuatkan di dalam jurnal
Human Reproduction
, penggunaan ubat ini boleh mengganggu perkembangan ovari pada fetus.

Sebelum kita kupas lebih lanjut mengenai keburukan ubat tahan sakit, wanita perlu tahu bahawa ubat tahan sakit yang berdos rendah adalah selamat. Malah, pengambilan ubat tahan sakit juga merupakan cara yang sangat berkesan untuk melegakan
period pain
.

Sakit perut disebabkan haid juga amat lazim dalam kalangan remaja
. Walau bagaimanapun, jika anda perlu mengambil lebih daripada 4 biji ubat
menstrual
 setiap hari, anda perlulah berjumpa doktor secepat mungkin.

Malah, sakit yang teruk ketika
period
 juga boleh menandakan penyakit yang lebih serius
seperti sista ovari
, polip,
PCOS
 atau penyakit lain.

Namun, kesakitan ini akan semakin berkurang apabila wanita menginjak dewasa. Jika anda sering mengambil ubat tahan sakit, sudah tentulah ia datang dengan kesan sampingan yang tertentu seperti:

Sembelit: Jika anda terlalu kerap mengambil ubat tahan sakit, anda akan
alami sembelit pada masa yang sama,
 terutamanya ketika haid.

Pedih ulu hati: Ini juga merupakan kesan sampingan ubat tahan sakit yang boleh membawa ketidakselesaan.

Loya dan muntah-muntah: Ada juga yang akan rasa loya dan muntah selepas mengambil ubat tahan sakit.

Sakit perut: Ada juga wanita yang akan rasa sakit perut selepas makan panadol
pink
.

Baca juga:

Kaum Hawa Kena Makan 7 Suplemen Ini Ketika Haid Untuk Elak Dan Kawal PMS!

Kekejangan Haid, Ini Beberapa Cara Mengatasi Senggugut Yang Boleh Para Wanita Cuba!

Cara lain untuk legakan
period cramp

Selain mengambil panadol pink, ada beberapa cara lagi yang mungkin dapat membantu mengurangkan kesakitan ketika haid:

1. Letakkan sesuatu yang hangat pada perut

Jika anda sering sakit perut ketika haid, tidak salah jika anda berbelanja lebih sedikit untuk membeli botol atau bantal khas yang boleh dihangatkan untuk diletakkan di atas perut. Alat penuam sudah lama terbukti dapat mengurangkan kekejangan yang menyebabkan kesakitan.

2. Cuba jalan kaki atau bersenam

Ramai wanita yang akan berehat atau berbaring ketika mengalami
period pain
. Tetapi, tahukah anda,
senaman sebenarnya merupakan ubat tahan sakit semula jadi?

Senaman boleh menggalakkan penghasilan hormon endorfin yang boleh mengurangkan kesakitan. Bukan itu sahaja,
wanita yang selalu bersenam juga kurang stres
. Tetapi, jangan pula paksa diri jika tidak larat bersenam!

3. Lawan stres dengan lebih serius

Tahukah anda, stres boleh menyebabkan anda lebih mudah jatuh sakit? Sebab itulah mereka yang terdedah kepada stres yang berpanjangan lebih
mudah demam dan pening kepala.

Namun, bukan mudah untuk melawan stres, lebih-lebih lagi jika ia berpunca daripada kerja atau masalah peribadi.

Walaupun begitu, ada senaman tertentu yang boleh membantu anda melawan stres dengan lebih baik. Antaranya
ialah yoga dan meditasi.
 Anda juga boleh mengikuti sesi kaunseling.

4. Tinggalkan panadol
pink
, makan vitamin dan mineral

Selain panadol pink untuk
period
, anda juga perlulah pastikan badan mendapat vitamin dan mineral yang cukup daripada makanan. Ada beberapa jenis vitamin dan mineral yang terbukti dapat mengurangkan
period cramp
.

Sebagai contoh,
vitamin B1 yang turut dikenali dengan nama thiamin,
 dan juga magnesium mungkin dapat bantu meredakan sakit perut disebabkan period. Kedua-dua vitamin ini terkandung dalam banyak makanan seperti kekacang,
sayur bayam
, kubis dan buah-buahan seperti avokado dan oren.


Tabiat Minum Alkohol Memang Buruk Untuk Kesihatan! Terutamanya Buat Buah Pinggang?

Tidak perlu dihebahkan lagi, rasanya semua orang sudah tahu bahawa minum alkohol adalah salah satu daripada tabiat buruk yang perlu dielakkan.

Ini kerana pengambilannya bukan sahaja akan memabukkan minda malahan juga akan memudaratkan tubuh badan seorang manusia.

Pun begitu,
 masih ramai yang mengamalkan tabiat ini kerana tidak tahu atau tidak peduli
 akan kesan minum alkohol terdapat kesihatan.

Pesan kami, berwaspadalah sebelum alkohol merosakkan buah pinggang anda!

Ketagihan alkohol yang wajar dihentikan…

Tahukah anda bahawa lebih daripada 3 juta kematian di dunia adalah disebabkan oleh ketagihan minuman keras atau arak ini?

Menurut Pertubuhan Kesihatan Sedunia (WHO), angka yang sangat menakutkan ini adalah bersamaan dengan 1 daripada 20 kematian!

Laporan Status Global Mengenai Alkohol dan Kesihatan 2018 pula menyatakan bahawa
 ketagihan alkohol juga adalah punca kepada pelbagai jenis penyakit
.

Antara penyakit yang paling banyak dikaitkan dengan tabiat buruk ini adalah kanser dan strok selain turut menjejaskan banyak organ termasuklah buah pinggang.

Persoalannya, bagaimana alkohol akan menjejaskan buah pinggang kita?

Apa kesan minum alkohol terhadap buah pinggang?

Sebelum pergi dengan lebih mendalam, adalah wajar untuk kita mengetahui bahawa terdapat kadar pengambilan alkohol yang akan merosakkan organ ini.

Untuk pengetahuan anda, kadar ini dikenali sebagai ‘binge drinking’ yang bermaksud minum sekitar 4 ke 5 gelas dalam masa 2 jam.

Sekiranya anda mengamalkan pengambilan alkohol dengan kadar ini, maka risiko buah pinggang untuk terjejas adalah lebih tinggi.

Ini kerana ia akan mengakibatkan kadar alkohol dalam darah seseorang menjadi tinggi sekali gus memberi kesan terhadap organ ini.

Bagaimana? Sila teruskan pembacaan anda ya!

Bagaimana alkohol merosakkan buah pinggang?

Menurut Jurnal Internal Medicine, ‘binge drinking’ boleh membawa kepada
 kecederaan buah pinggang akut
 di mana ia tidak mampu menghentikan kumbahan daripada berkumpul di dalam darah.

Dalam pada itu, laporan pada tahun 2009 turut menyatakan bahawa ketagihan alkohol boleh menjadi salah satu daripada faktor risiko albuminuria.

Buat anda yang mungkin belum tahu, ia adalah satu kondisi di mana jenis protein yang biasa wujud di dalam darah akan muncul di dalam air kencing.

Kedua-dua kondisi ini kemudiannya akan membawa kepada kerosakan buah pinggang yang lebih kronik dan akan mengakibatkan pelbagai simptom berbahaya seperti:

Anemia

Tulang menjadi rapuh

Kerosakan sistem saraf utama

Kekurangan tindak balas imun

Retensi cecair

Komplikasi kehamilan

Nafsu syahwat menjadi lemah

Masalah ketidaksuburan bagi wanita

Masalah ereksi dan ejakulasi bagi lelaki

Tolong kurangkan atau hentikan tabiat ini segera!

Disebabkan itu,
 adalah wajar untuk kalian kurangkan atau hentikan tabiat ini
 dengan kadar segera agar kerosakan buah pinggang ini tidak terjadi.

Selain organ ini, tahap kesihatan mental dan fizikal secara total juga dapat ditingkatkan dengan mengamalkan gaya hidup yang lebih baik.

Buat anda yang mungkin sudah terlalu ketagih dengannya, usah khuatir kerana ada beberapa tip boleh dicuba:

#1. Tetapkan matlamat

Pada permulaan, adalah sukar untuk berhenti minum sepenuhnya maka anda boleh meletakkan had jumlah alkohol yang boleh anda minum.

Had ini tidak boleh melebihi satu minuman sehari untuk seorang individu wanita dan dua minuman sehari bagi individu lelaki.

#2. Jauhi pencetus

Dalam situasi sosial, anda mungkin akan diajak mengambil alkohol sekadar untuk bersosial, berseronok atau sebagai satu kelakukan yang sopan.

Jika anda perlu berdepan dengan individu, tempat atau aktiviti tertentu yang cenderung membuatkan keinginan melampau terhadap alkohol, cuba jauhinya.

#3. Membuat catatan

Setiap kali timbulnya
 keinginan untuk mengambil minuman keras atau arak
, catatkannya untuk pemerhatian anda.

Tujuannya adalah bukan untuk menghilangkan keinginan itu secara terus tetapi untuk mengalami keinginan dengan situasi dan kaedah yang baru.

Dengan ini, anda akan menjadi biasa dengan keinginan yang muncul dan tahu bagaimana untuk menghindarinya sehingga keinginan itu hilang secara semula jadi.

Tip elak alkohol #4. Hobi yang baru

Cari hobi baru,
misalnya sebarang aktiviti sukarelawan dengan tujuan yang baik
.

Apabila anda melakukan sesuatu yang mendatangkan kepuasan, anda akan merasa lebih baik tentang diri sendiri dan keinginan untuk minum itu akan berkurangan.

Akhir kata, sila hindarkan tabiat ini kerana terdapat banyak kesan minum alkohol sama ada pada buah pinggang atau kesihatan mental dan fizikal secara keseluruhan.


Jaga Percakapan! In 8 Kesan Pada Emosi Ibu Bersalin Secara Pembedahan

Bagi wanita yang bersalin secara pembedahan, anda mungkin akan mengalami beberapa kesan negatif terhadap emosi.  Ikuti penjelasannya dalam perkongsian artikel ini…

Untuk mendapatkan lebih banyak info tentang Kehamilan, sila dapatkannya
di sini.

Bersalin secara pembedahan

Setiap ibu hamil
 pastinya mempunyai bayangan tersendiri tentang bagaimana mereka
akan bersalin
 dan perasaan saat pertama kali bertemu si manja.

Namun apabila realiti terjadi berbeza dengan apa yang diharapkan, ia boleh mewujudkan pelbagai emosi bercampur-baur.

Bagi sesetengah wanita akan merasakan
kaedah caesarean
 yang dilakukan adalah perlu dan dapat pulih dengan cepat dari aspek fizikal serta mental.

Walau bagaimanapun, ada juga wanita menjalani kaedah bersalin ini berdepan dengan pelbagai emosi negatif yang menjejaskan kesihatan mereka.

Parut emosi bersalin czer

Berikut antara 8 emosi yang mungkin terjadi selepas bersalin C-Sec:

#1: Rasa terkejut perlu bersalin cara C-sec

Hanya beberapa peratus wanita merancang bersalin czer dan kebanyakan kes untuk kaedah pembedahan ini terjadi selepas proses bersalin bermula – lebih dikenali sebagai C-Sec kecemasan.

Keadaan ini sekali gus sering menimbulkan rasa terkejut, ketakutan dan menambahkan tekanan.

#2: Rasa bersalah

Perlu bersalin secara pembedahan boleh menimbulkan rasa bersalah kepada wanita kerana tidak dapat
melahirkan anak
 dengan normal dan menyebabkan wujud perasaan negatif.

Anda akan tertanya-tanya apakah yang seharusnya dilakukan semasa kehamilan untuk mendapatkan
kelahiran faraj
.

Bahkan rasa bersalah itu semakin meninggi apabila kerap diberitahu bahawa yang penting adalah bayi sihat kerana masih berasa tersinggung dengan cara kelahirannya.

#3: Rasa gagal

Setiap wanita sering disogok dengan fakta bahawa tubuh diciptakan sempurna untuk
bersalin secara semula jadi
 dan apabila ia tidak berlaku menyebabkan wujud persoalan mengapa anda gagal melakukannya.

Ada wanita yang mempunyai perasaan ini akan memilih
untuk bersalin caesarean
 pada masa hadapan bagi mengelakkan rasa kecewa lagi.

#4: Kerugian

Kebanyakan wanita menginginkan
kelahiran si manja
 memberikan pengalaman positif tetapi apabila perlu dibedah menyebabkan diri terlepas fasa peralihan menjadi ibu.

Ini terutamanya apabila tidak dapat
memegang bayi
 serta-merta dan perlu menunggu beberapa tempoh selepas bersalin czer.

Bersalin secara pembedahan #5: Wujudkan rasa terpisah

Ramai ibu yang menjalani pembedahan merasakan diri tidak terlibat secara fizikal dalam melahirkan bayi.

Bayi yang baru lahir
 memerlukan perhatian dan masa daripada ibu dan anda merasakan situasi itu sukar untuk dilalui apatah lagi selepas bersalin czer.

Ada kalanya ia menyebabkan anda mahu melepaskan diri daripada bayi dan mengingati pengalaman bersalin kerana terlalu mengganggu fikiran.

#6: Trauma bersalin secara pembedahan

Ada wanita merasakan pembedahan C-Sec ini sebagai peristiwa traumatik – ia bergantung kepada pelbagai faktor dan berbeza bagi setiap individu.

Keadaan ini biasanya terjadi kerana wujud rasa takut dan tidak berdaya, terutamanya apabila prosedur pembedahan ini perlu dilakukan dalam situasi mendesak atau kecemasan.

Baca juga:

#7: Marah & geram kerana perlu bersalin secara pembedahan

Ramai wanita berasa marah selepas menjalani pembedahan czer dan akan mempersoalkan “Mengapa saya?”

Anda juga mungkin marah kepada doktor atau ahli keluarga kerana merasakan prosedur itu berlaku di atas campur tangan mereka.

Bahkan, terdapat juga ibu yang berasa dendam kepada bayi kerana menjadi punca kesakitan dan penderitaan.

Keadaan ini sekali gus menyebabkan ibu merasakan
tidak dapat menjaga bayi baru lahir
 dan marah kepada si kecil kerana menambahkan bebanan pada diri mereka.

Ia biasanya memerlukan sedikit masa untuk ibu memproses pengalaman dan mula bertanyakan soalan mengapa pembedahan perlu dilakukan.

#8: Kurang keyakinan diri selepas bersalin secara pembedahan

Parut C-Sec
 yang kekal itu sering kali menyebabkan ibu sukar melupakan apa terjadi – menjadi peringatan bahawa tubuh mereka tidak berfungsi seperti diharapkan dan menambah bebanan kerana perlu menjaga luka pembedahan sehingga sembuh.

Ada kalanya pasangan mungkin berasa takut dan trauma melihat parut czer anda dan secara tidak langsung menyebabkan diri berasa ditolak oleh pasangan.

Proses penyembuhan

Tidak dinafikan fasa permulaan menjadi ibu adalah berbeza bagi wanita yang menjalani kelahiran C-Sec dan kelahiran faraj.

Ibu bersalin czer mungkin gelisah dan letih kerana tidak dapat memegang dan melihat bayi untuk beberapa tempoh waktu.

Situasi tersebut boleh menyebabkan anda berasa terlepas
momen penting selepas kelahiran
, ditambah lagi dengan rasa kegagalan, kemarahan dan perasaan bersalah.

Seorang wanita boleh berasa gembira dan lega bayi mereka dilahirkan dan sihat.

Namun perasaan bertentangan yang dialami itu boleh menjadi sangat kompleks dan membawa kepada
permulaan fasa keibubapaan
 penuh cabaran.

Jadi, amat penting untuk menyelami perasaan diri sebagai sebahagian daripada proses penyembuhan emosi selepas bersalin cara C-sec.

Jangan berasa malu untuk mendapatkan bantuan dan sokongan daripada pasangan, ahli keluarga dan doktor jika memerlukannya.


Ada Kesan Pada Haid Jika Wanita Dijangkiti COVID-19 Atau Yang Telah Divaksin, Betul Ke?

Haid mula berubah setelah dijangkiti koronavirus? Tertanya-tanya sama ada COVID-19 harus dipersalahkan? Tapi, bolehkah wabak ini menjejaskan haid wanita?

Ternyata, perubahan haid berkaitan dengan koronavirus telah menimpa segelintir wanita.

Katanya, haid yang dijangkiti atau bahkan, yang mengalami ‘tekanan pandemik’ berpanjangan, boleh terjejas.

Selain itu, terdapat beberapa bukti, baik melalui penyelidikan dan laporan anekdot, yang mengatakan COVID-19
berupaya mempengaruhi pendarahan haid.

Mari kita merungkai hasil dapatan kajian yang dimaksudkan!

Untuk mendapatkan lebih banyak info tentang Kesihatan Wanita, sila dapatkannya
di sini.

Koronavirus berupaya jejaskan haid wanita?

Sepanjang wabak ini, terdapat banyak laporan anekdot mengenai bagaimana COVID-19 berupaya menjejaskan kitaran haid.

 Beberapa perubahan yang dilaporkan merangkumi:

Haid yang lebih ringan

Haid lebih berat

Kitaran haid tidak teratur

Tidak didatangi haid

Setakat ini, hanya sedikit kajian yang dilakukan dalam usaha mengenal pasti kesan wabak ini pada kitaran haid.

Tidak mustahil, jangkitan itu sendiri memberi tekanan kepada badan atau
mengganggu paras hormon
, yang memicu perubahan ketara pada menstruasi.

Kajian tahun 2020 mendapati lapisan rahim (endometrium) berkemungkinan terlindung daripada jangkitan langsung oleh koronavirus.

Ini kerana ia mempunyai tahap ACE2 yang lebih rendah, reseptor yang diikat oleh novel koronavirus, sepanjang kitaran haid.

Jadi, bagaimana COVID-19 boleh menjejaskan haid wanita?

Kajian 2021 menilai data daripada 177 orang yang
mengalami haid dengan jangkitan koronavirus.

Mari kita lihat hasilnya dengan lebih mendalam!

Kesan jangkitan COVID-19 terhadap haid wanita

Perubahan volum haid didapati terjadi pada 45 daripada 177 wanita (25%).

Daripada 45 individu ini, 36 orang mengalami pendarahan yang lebih ringan, manakala 9 lagi mengalami haid lebih berat.

Mereka yang mengalami COVID-19 bertahap teruk lebih cenderung mengalami
kiraan haid
yang melebihi 37 hari!

Para penyelidik mendapati, 34% orang yang menderita penyakit teruk mengalami kitaran yang panjang, berbanding 19% individu yang menghidap penyakit ringan.

Semasa saintis membandingkan panjang kitaran haid ketika dijangkiti COVID-19 dengan tempoh
kitaran normal
, mereka mendapati 50 daripada 177 orang (28%) mengalami perubahan kitaran haid.

Majoriti mengalami kitaran yang lebih panjang
 semasa dijangkiti, walaupun ada yang mengalami kitaran lebih pendek.

Tahap hormon seks, seperti hormon perangsang folikel, estrogen dan progesteron daripada 91 individu positif dibandingkan dengan 91 orang tanpa COVID-19.

Hasilnya, tidak ada perbezaan yang dijumpai antara kedua-dua kumpulan ini.

Bagaimana pula dengan kesan vaksin kepada menstruasi?

Tahukah anda,
vaksinasi COVID-19
 turut dikaitkan dengan perubahan haid?

Pun begitu, penyelidikan masih tidak dilakukan secara langsung untuk mengaitkan perubahan ini dengan vaksin tersebut.

Malah, penyelidikan untuk mempelajari sama ada pengambilan vaksin berisiko menjejaskan haid wanita juga secara umumnya masih berkurangan.

Setakat ini, laporan bersifat anekdot dan paling sering diperkatakan adalah, berlakunya
kitaran yang tidak teratur dan pendarahan haid yang lebih berat
 selepas vaksinasi.

Tapi jangan risau kerana kesan-kesan ini nampaknya bersifat sementara, dan majoriti haid kembali normal setelah beberapa minggu divaksin.

Baca juga:

Mungkinkah tekanan pandemik menjejaskan haid wanita?

Adakah akhir-akhir ini anda melihat perubahan dalam kitaran haid, walaupun tidak dijangkiti koronavirus?

Ini mungkin disebabkan oleh tekanan pandemik…

Ya, terdapat banyak faktor berkaitan dengan pandemik yang dapat menyumbang kepada peningkatan tahap stres, anda mungkin berasa bimbang dengan:

Kesihatan diri dan orang tersayang

Takut bakal kehilangan pekerjaan

Faktor kewangan

Dinamik hubungan suami isteri

Kekangan masa untuk ‘
me time’

Kekurangan waktu berehat dalam mengimbangi kerja dan urusan keluarga di rumah

Pengasingan sosial yang berkaitan dengan jarak fizikal atau
kuarantin

Bekerja di rumah sambil memantau anak-anak dengan pembelajaran atas talian

1 kajian pada tahun 2015 mendapati bahawa tahap tekanan tinggi dikaitkan dengan kitaran yang tidak teratur dalam kalangan pelajar perempuan.

Selain itu, 1 lagi kajian pada tahun 2018, juga pada pelajar, mendapati paras stres yang tinggi berkorelasi dengan punca tidak didatangi haid, menstruasi yang menyakitkan, dan bahkan
sindrom pramenstruasi (PMS).

Hasil awal berdasarkan kajian atlet elit pula mendapati, 1 daripada 5 melihat perubahan dalam kitaran haid mereka semasa pandemik.

Walaupun ia mungkin dipicu oleh perubahan kekerapan dan intensiti latihan, namun para saintis percaya bahawa faktor psikologi seperti
peningkatan stres
 turut memainkan peranan.

Akhir kata

Dalam kata mudah, jangkitan koronavirus mungkin boleh menjejaskan haid wanita buat sementara waktu. Tetapi, punca sebenar di sebaliknya masih menjadi tanda tanya.

Penyelidikan melaporkan, antara kesan sampingan yang kerap berlaku merangkumi
pendarahan menstruasi
 ringan atau kitaran haid yang lebih lama.

Bukan itu sahaja, penerimaan vaksin COVID-19 juga berupaya mengakibatkan perubahan haid. Kesannya boleh membawa kepada
pendarahan haid yang berat atau senggugut!

Walau bagaimanapun, data saintifik masih belum dapat menghubungkan perubahan ini secara langsung dengan vaksin semasa COVID-19.

Harus anda ingat, ada banyak jenis kondisi yang boleh memicu ketidakteraturan haid.

Faktor tekanan, baik fizikal dan psikologi, juga memainkan peranan yang besar!

Justeru, sentiasa dapatkan khidmat nasihat dan diagnosis yang tepat daripada
pakar sakit puan
sekiranya anda mempunyai kebimbangan atau berlaku sebarang perubahan apabila haid.


Jerawat Banyak Sampai Kulit Breakout, Info Lengkap Tentang Masalah Kulit Ini!

Memiliki masalah kulit
breakout
 atau berjerawat menjadi mimpi ngeri buat ramai orang! Siapa saja mempunyai keyakinan untuk berdepan orang ramai dengan muka dipenuhi
bintik-bintik merah bernanah
 bukan?

Jerawat yang muncul di wajah sememangnya boleh memberi kesan kepada harga diri dan, dari masa ke masa,
mampu akibatkan parut kekal
.

Kulit kita mempunyai lubang-lubang kecil yang dikenali sebagai liang pori yang boleh tersumbat dengan minyak, bakteria, sel kulit mati, dan kotoran.

Apabila penyumbatan berlaku, maka timbulnya risiko untuk mengalami jerawat. Sekiranya kulit secara berulang kali terjejas oleh keadaan ini,
anda mungkin mengalami akne
.

Untuk mendapatkan lebih banyak informasi tentang Kesihatan Kulit, sila dapatkannya
di sini
.

Jenis jerawat

Apakah jenis kulit
breakout?

Untuk makluman, jerawat berbeza dari segi ukuran, warna, dan tahap kesakitan. Antara jenisnya seperti berikut:

Bintik putih
 (
whiteheads
):
Ia adalah sejenis bintik putih yang terbentuk dek penyumbatan folikel rambut yang tertutup. Ia berlaku setelah ditutupi sebum/sel kulit mati yang membawa kepada penyumbatan pori-pori, lantas memicu gumpalan putih di bawah permukaan kulit

Bintik hitam
 (
blackheads
):
 Merupakan variasi kepada bintik putih, ia berpunca daripada penyumbatan folikel rambut yang terbuka dengan sebum dan sel-sel kulit mati. Turut dikenali dengan nama komedo terbuka, warna hitamnya berpunca daripada faktor melanin yang terdedah kepada oksigen

Papula:
 Sejenis jerawat yang terdapat di bawah permukaan kulit dan tidak mengandungi nanah. Ia berbentuk seakan benjolan kecil dan berwarna merah jambu/kemerahan

Pustula:
 Berlaku apabila
liang pori tersumbat
 dijangkiti organisma tertentu seperti bakteria. Benjolan kemerahannya yang mengandungi nanah terlihat jelas di permukaan kulit

Nodul:
 Sejenis benjolan besar dan meradang yang terasa keras saat disentuh. Ia juga terbentuk jauh di dalam lapisan kulit dan sering kali menyakitkan

Sista:
 Juga dikenali
sebagai jerawat batu
, merupakan jenis akne yang paling teruk selepas nodul. Sista juga terbentuk di dalam lapisan kulit, namun fizikalnya dipenuhi cecair dan nanah yang berisiko pecah lantas
 terdedah kepada jangkitan kulit

Punca dan faktor risiko

Apa punca kulit
breakout?

Jerawat kebiasaannya berlaku apabila
 liang-liang roma tersumbat
 dengan minyak, sel-sel kulit mati, atau bakteria.

Setiap liang pori kulit adalah bukaan folikel dan ia terdiri daripada rambut dan kelenjar minyak (sebum).

Kelenjar minyak menghasilkan dan melepaskan sebum, yang kemudiannya bergerak ke atas rambut, keluar melalui liang pori, dan ke kulit untuk menjadikan
kulit kekal lembap serta lembut
.

Namun, beberapa ralat dalam proses ini boleh menyebabkan muka
breakout.
 Ia boleh berlaku apabila:

Folikel
menghasilkan terlalu banyak minyak
.

Sel-sel kulit mati terkumpul di liang roma.

Bakteria berkumpul di liang pori.

Faktor risiko kulit
breakout

Walaupun tiada sokongan saintifik untuk dakwaan berikut, namun terdapat beberapa faktor risiko tertentu yang berpotensi
menyumbang kepada pembentukan jerawat
. Ini merangkumi:

Perubahan hormon yang dipicu oleh proses akil baligh atau kehamilan

Pengambilan ubat-ubatan tertentu, seperti pil pencegah kehamilan atau kortikosteroid tertentu

Amal diet tinggi gula halus atau karbohidrat, seperti roti dan manisan

Masalah keturunan, ibu bapa turut mempunyai kulit
breakout

Pilihan rawatan

Mengikut tahap keparahan akne
, setiap jenis jerawat boleh dirawat sama ada dengan penjagaan kulit yang betul, penggunaan rawatan topikal, atau bahkan prosedur.

Penjagaan di rumah

Cuci kulit wajah anda setiap hari dengan sabun yang lembut untuk hilangkan lebihan minyak dan kotoran.

Syampu rambut dengan kerap dan elakkan daripada menyentuh muka.

Memilih alat solek
 yang berasaskan air atau dilabel
noncomedogenic
 (tidak menyumbatkan liang pori).

Elak memicit atau menyentuh jerawat
 yang berisiko menyebarkan bakteria dan minyak berlebihan.

Elak sentuh muka dengan tangan kotor.

Rawatan topikal

Jika rawatan penjagaan kulit di atas masih tidak dapat membantu atasi masalah kulit
breakout,
 terdapat beberapa rawatan topikal yang boleh dicuba!

Sebilangan besar rawatan ini mengandungi bahan-bahan yang berupaya membunuh bakteria atau
mengurangkan minyak pada kulit
, seperti:

Benzoil peroksida
 tersedia dalam bentuk krim dan gel. Ia digunakan untuk mengeringkan akne dan mencegah pembentukan yang baru. Benzoil peroksida juga membunuh jerawat yang dipicu oleh bakteria.

Sulfur
 adalah bahan semula jadi dengan bau tersendiri yang terkandung dalam sesetengah losen,
 pencuci muka
, dan
masker
.

Resorcinol
 adalah antara bahan yang kurang digunakan untuk menyingkirkan sel-sel kulit mati.

Asid salisilik
 acap kali digunakan dalam bentuk sabun dan pencuci muka berjerawat. Ia turut membantu elakkan liang pori daripada tersumbat.

Antibiotik topikal
 atau oral mengurangkan keradangan dan membunuh
bakteria yang menyebabkan jerawat
.

Tambahan: Wanita yang menderita jerawat hormon boleh dirawat dengan pil pencegah kehamilan atau spironolactone.

Prosedur kulit
breakout

Untuk masalah
 akne yang lebih parah
, doktor mungkin mengesyorkan anda untuk menjalani prosedur di bawah:

Terapi fotodinamik
 menggunakan ubat dan cahaya atau laser khas untuk mengurangkan pengeluaran minyak dan bakteria.

Dermabrasion

menyingkirkan lapisan atas kulit menggunakan berus berputar dan menjadi prosedur yang terbaik untuk merawat parut jerawat.

Chemical peel
 juga menyingkirkan lapisan atas kulit untuk menampakkan lapisan kulit baharu yang sihat dan kurang rosak di bawahnya.

Tip pencegahan

Ingin elak kulit
breakout?
 Ikuti tip pencegahan ini

Kalau mahu diikutkan, amat s
ukar untuk mencegah jerawat
 kerana ia terjadi atas sebab yang berbeza-beza mengikut individu.

Namun, beberapa langkah penjagaan boleh diamalkan di rumah sebagai usaha mencegah akne usai rawatan jerawat.

Langkah-langkah ini merangkumi

Mencuci muka 2 kali sehari dengan pembersih bebas minyak

Menggunakan krim jerawat
 di kaunter untuk menyingkirkan minyak berlebihan

Elak alat solek yang mengandungi minyak

Mandi selepas bersenam

Elak pakaian yang terlalu ketat

Amal diet sihat dan rendah gula

Menguruskan tekanan

Menanggalkan solekan
 dan membersihkan kulit anda dengan sempurna sebelum tidur


Alami Ekzema Ketika Hamil? Ini 10 Tip Untuk Mengelak Jadi Makin Kronik!

Ekzema, juga dikenali sebagai dermatitis
, merujuk kepada masalah kulit yang kronik.

Ekzema ringan menyebabkan rasa kering, panas, dan gatal pada kulit, sementara ekzema teruk membawa kepada kulit kasar dan juga berdarah.

Berita baiknya ialah ekzema tidak berjangkit. Persoalannya,
adakah wanita boleh mendapat ekzema semasa mengandung?

Untuk mendapatkan lebih banyak info tentang Kehamilan, sila dapatkannya
di sini.

Mengapa wanita mengandung boleh alami masalah kulit ini?

Terdapat pelbagai jenis ekzema. Jenis yang paling biasa adalah ekzema atopik, yang disebabkan oleh:

Faktor genetik. Jenis ekzema ini adalah disebabkan keturunan. Terdapat kemungkinan
penghidap ekzema atau ahli keluarganya ada asma atau juga alahan lain.

Pendedahan kepada alergen persekitaran. Alergen ini tidak berbahaya kepada orang lain, tetapi berbahaya kepada anda.

Jenis lain ekzema boleh dicetuskan oleh bahan kimia, detergen, yis, dan logam (contohnya, anting-anting anda).

Jika anda ada ekzema dan sedang mengandung.

Peluangnya adalah
 hormon kehamilan mungkin akan membuatkan keadaan kulit anda lebih baik ataupun bertambah teruk.

Anda mungkin berminat:

Ada Masalah Ekzema? 5 Bahan Ini Boleh Bantu Atasinya

Anak Kurang Risiko Ekzema Jika Ibu Ambil Probiotik semasa Hamil dan Laktasi

Apa yang boleh dilakukan jika mendapat ekzema semasa mengandung?

Bercakaplah dengan doktor anda bagi mencari penyelesaian yang terbaik. Terdapat banyak rawatan topikal yang boleh membantu anda dengan keadaan ini.
Steroid topikal tertentu boleh digunakan di bawah nasihat doktor
, seperti Antihistamines yang berguna dalam mengatasi kegatalan. Tar arang batu mempunyai ciri-ciri menenangkan.

Elakkan hubungan dengan pencetus ekzema yang diketahui. Bagi bahan iritasi berkemungkinan seperti bulu, bulu haiwan peliharaan, makanan tertentu atau barang kemas, elakkannya semaksimum mungkin.

Pilih yang lembut dan semula jadi. Jangan gunakan produk yang mengandungi pewangi atau
 produk penjagaan peribadi yang mengandungi alkohol.

Jangan berendam. Jangan habiskan masa terlalu lama di dalam air, termasuklah melakukan aktiviti seperti berendam di tab mandi atau kolam renang. Pastikan anda menjaga kebersihan diri, tetapi jangan pula mencuci tangan anda terlalu kerap.

Kekal lembap.
 Kekeringan dan kerekahan boleh dielakkan dengan menggunakan pelembap.

Sentiasa nyaman. Pastikan anda jauh daripada haba yang berlebihan atau berpeluh kerana ini adalah pencetus paling mudah untuk ekzema. Pilih pakaian yang longgar yang diperbuat daripada kain kapas dengan kurang lapisan. Elakkan material kasar dan bahan yang diperbuat daripada fabrik sintetik atau bulu.

Elakkan perubahan mengejut pada suhu dan kelembapan.
 Lonjakan suhu membawa kepada peluh yang berlebihan sementara penurunan mendadak dalam kelembapan membawa kepada kulit kering dan membahang.

Gunakan tuaman sejuk berbanding dengan menggunakan kuku jari untuk menggaru bahagian yang gatal. Perbuatan ini hanya akan membuatkan keadaan kulit lebih teruk dan boleh menyebabkan kerosakan pada kulit anda yang membawa kepada jangkitan disebabkan oleh bakteria. Pastikan kuku jari anda pendek dan dipotong rapi, serta pakai sarung tangan semasa tidur jika anda jenis yang tidak boleh mengawal diri daripada menggaru semasa tidur.

Jangan rasa tertekan.
Stres juga adalah pencetus ekzema.

Menyusukan bayi anda. Ini tidak akan menyembuhkan keadaan anda, tetapi ia boleh mencegah bayi daripada mendapat ekzema, menurut kajian.


Bacaan Kolesterol Tinggi? Ini Cara Yang Terbaik Untuk Menurunkannya, Cubalah!

Ramai yang tidak tahu kepentingan sebenar merendahkan bacaan kolesterol dalam darah. Tahukah anda, setiap penurunan sebanyak 1% dalam bacaan kolestrol, risiko untuk menghidap penyakit jantung akan berkurang sebanyak 2%?

Sebenarnya, tahap kolesterol dalam darah amat berkait rapat dengan
risiko anda untuk menghidap penyakit jantung.

Malah, semakin tinggi kolesterol dalam darah, semakin tinggilah risiko untuk anda terkena penyakit jantung!

Tahap kolesterol yang tinggi di dalam darah secara amnya tidak akan menunjukkan apa-apa simptom. Oleh sebab itu, ramai orang tidak sedar tahap kolesterol dalam badan mereka tinggi.

Tidak kiralah anda masih muda, sudah berusia, lelaki mahupun wanita – semua orang perlu
menurunkan kadar kolesterol
 masing-masing.

Sebelum kita baca lebih lanjut mengenai langkah menurunkan kolesterol, mari ambil tahu terlebih dahulu apa itu kolesterol serta jenis-jenisnya.

Untuk mendapatkan lebih banyak info tentang Kesihatan Jantung, sila dapatkannya
di sini.

Apakah maksud bacaan kolesterol?

Jika anda berumur 20 tahun ke atas, anda digalakkan untuk mengambil bacaan kolesterol sekali dalam masa 5 tahun.

Ujian darah yang dikenali juga dengan nama profil lipoprotein ini akan memberikan informasi mengenai:

Jumlah kolesterol keseluruhan.

Jumlah kolesterol LDL.

Jumlah kolesterol HDL.

Trigliserida (sejenis lemak di dalam darah).

Sebagai panduan,
bacaan kolestrol normal
 anda sepatutnya:

Keseluruhan: kurang dari 200 mg/dL (5.2 mmol/L)

Trigliserida: <150 mg/dL (4 mmol/L)

LDL: <150 mg/dL (4 mmol/L) atau <100 mg/dL (2.6 mmol/L) untuk pesakit diabetes atau <70 mg/dL (1.8 mmol/L) untuk pesakit jantung

HDL: >55 mg/dL (1.4 mmol/L) untuk wanita atau >45 mg/dL (1.2 mmol/L) untuk lelaki

*di Malaysia unit yang digunakan kebiasaannya ialah mmol/L

HDL (
high-density lipoprotein
) merupakan kolesterol baik yang boleh melindungi anda daripada
penyakit jantung
. Oleh sebab itu, lebih tinggi jumlahnya, lebih baik kesannya terhadap kesihatan anda.

Baiki bacaan kolesterol, ubah gaya hidup!

Ramai pesakit perlu mengambil ubat-ubatan tertentu untuk merendahkan tahap kolesterol dalam badan.

Walau bagaimanapun, jika anda tidak mahu mengambil sebarang ubat atau jatuh sakit disebabkan bacaan kolestrol yang tinggi, anda perlu lakukan beberapa perubahan dari segi gaya hidup.

Sebagai contoh, anda boleh:

1.

Makan makanan yang lebih sihat

Pertama sekali, cuba kurangkan makanan yang
kaya dengan lemak tepu.

Sebagai contoh, elakkan pengambilan makanan seperti daging merah dan produk tenusu yang boleh menaikkan kadar kolesterol dalam badan.

Selain itu, banyakkan mengambil makanan yang kaya dengan
asid lemak omega-3.
 Makanan seperti salmon dan kacang walnut amat berkhasiat dan mengandungi pelbagai manfaat untuk mencegah penyakit jantung.

Baca juga:

Ingin Beli Minyak Ikan Omega 3 Di Farmasi Untuk Turunkan Kolesterol? Lihat 6 Perkara Ini Dulu!

Kolesterol Tinggi, Tapi Sudah Jaga Diet? Ini 5 Punca Lain Masalah Kolesterol, Ramai Tak Tahu!

2.

Bersenam untuk rendahkan kadar kolesterol

Senaman yang berintensiti sederhana boleh meningkatkan kadar kolesterol HDL di dalam badan. Jika boleh, cuba lakukan senaman sekurang-kurangnya 30 minit 5 kali seminggu.

Selain itu, anda juga boleh
tambah aktiviti fizikal
 seperti berbasikal atau berjalan kaki untuk membantu anda menurunkan berat badan.

3.

Berhenti merokok untuk rendahkan bacaan kolesterol

Semua orang tahu keburukan yang datang bersama tabiat yang tidak sihat ini. Untuk menurunkan bacaan kolestrol dalam badan,
anda perlu berhenti merokok.

4.

Turunkan berat badan

Cuba turunkan berat badan jika anda mahukan bacaan kolestrol yang lebih rendah.

Tukar tabiat makan kepada yang lebih sihat. Sebagai contoh,
minum lebih banyak air kosong
 berbanding air bergula.

Turunkan bacaan kolesterol anda untuk lebih sihat

Walaupun kolesterol diperlukan oleh badan, jumlah yang berlebihan boleh menyebabkan
arteri tersumbat
 lalu mengakibatkan sakit jantung.

Masalah kolesterol yang tinggi boleh dielakkan dengan melakukan perubahan dari segi gaya hidup.

Sebagai contoh, cuba berhenti merokok dan turunkan berat badan. Dua kaedah ini merupakan antara perubahan yang boleh memberi impak positif terhadap tahap kolesterol anda.

Namun, kadangkala perubahan dari segi gaya hidup tidak mencukupi untuk menurunkan tahap kolesterol.

Jika ini yang berlaku, doktor mungkin akan mencadangkan pengambilan ubat-ubatan untuk membantu merendahkan kolesterol anda.

Jangan risau untuk berjumpa doktor jika anda mempunyai persoalan mengenai tahap kolesterol anda.

Dengan melakukan ujian yang dicadangkan, doktor boleh melakukan diagnosis dan mencadangkan rawatan yang bersesuaian dengan kondisi anda.


Jangan Tertipu! KKM Tidak Pernah Luluskan Ubat Ini Sebagai Ganti Ubat Diabetes Hospital

Sejak kebelakangan ini, ada beberapa pihak terutamanya mereka yang menjual produk-produk tertentu, cuba menjauhkan pesakit diabetes daripada terus mengambil tablet metformin.
Malah, ada beberapa dakwaan palsu yang cuba mengaitkan keburukan pengambilan ubat diabetes terhadap pesakit tersebut. Kami terangkan di sini metformin 500 mg untuk apa dan kesannya terhadap pesakit diabetes.

Untuk mendapatkan lebih banyak info berkenaan Kencing Manis, anda boleh klik
di sini
.

Penipuan penjual produk memburukkan tablet metformin

Ada beberapa penjual produk tertentu, khususnya penjual yang mensasarkan
pesakit diabetes
 cuba memberikan gambaran buruk mengenai kesan negatif pengambilan metformin.

Malah, ada yang lebih melampau dengan cuba mengaitkan dakwaan-dakwaan tersebut dengan Dr. Noor Hisham Abdullah, iaitu Ketua Pengarah Kesihatan Malaysia.

Antara dakwaan tersebut adalah dengan mengatakan bahawa pesakit diabetes sebenarnya tidak memerlukan pengambilan metformin untuk mengawal
diabetes mereka
.

Selain itu, mereka juga mendakwa bahawa pengambilan metformin boleh menyebabkan gangguan pencernaan, sirosis hati, buta, batu karang dan lain-lain lagi.

Senang kata, hanya keburukan metformin yang dijaja agar pesakit diabetes tidak mengambilnya.

Dalam masa yang sama, mereka memasarkan sejenis produk dengan nama ‘In***ol’ yang didakwa sebagai pengganti terbaik tablet metformin.

Penjual tersebut mengatakan bahawa produk In***ol dikembangkan pada tahun 2022 oleh Institut Endokrinologi Malaysia, sedangkan ia tidak pernah berlaku sama sekali.

Laman web penjual ini juga telah diubahsuai untuk memperlihatkannya seolah-olah daripada portal MyHealth dengan tujuan mengelirukan pembaca.

Pihak Kementerian Kesihatan Malaysia sendiri menafikan bahawa mereka memperakukan produk tersebut sebagai pengganti
ubatan diabetes
.

Jika penjual ini sanggup menipu pembaca dengan mengubahsuai laman web mereka, adakah anda rasa mereka jujur mengenai produk yang dijual?

Metformin 500 mg untuk apa?

Metformin adalah sejenis ubat yang digunakan untuk merawat
diabetes jenis 2
 dan diabetes kehamilan.

Ubat metformin
 juga digunakan untuk membantu mencegah
diabetes jenis 2
 jika anda berisiko tinggi untuk menghidapnya.

Untuk makluman anda, diabetes jenis 2 ialah keadaan di mana badan tidak dapat menghasilkan insulin yang mencukupi, atau insulin yang dihasilkannya tidak lagi berfungsi dengan baik.

 Ini boleh menyebabkan paras gula darah meningkat secara mendadak atau disebut sebagai hiperglikemia.

Metformin berperanan merendahkan paras
gula darah
 anda dengan memperbaiki cara badan anda mengendalikan insulin.

Ia biasanya ditetapkan untuk penyakit diabetes apabila diet dan senaman sahaja tidak mencukupi untuk mengawal paras gula darah anda.

Siapa yang boleh dan tidak boleh mengambil tablet metformin?

Hampir kesemua individu dewasa dan kanak-kanak berusia 10 tahun ke atas selamat untuk mengambil ubat ini.

Namun, ada juga beberapa kelompok yang mungkin tidak sesuai mengambilnya, bergantung kepada penilaian doktor.

Anda mungkin tidak disarankan untuk mengambil metformin jika alami salah satu daripada perkara-perkara berikut:

Mempunyai
penyakit diabetes
 yang tidak terkawal

Mempunyai jangkitan yang teruk

Mengalami reaksi alahan terhadap
ubat metformin

Mempunyai masalah berkaitan hati dan
buah pinggang

Sukar bernafas atau mempunyai masalah dengan aliran pernafasan

Pernah mengalami serangan jantung

Minum banyak
minuman beralkohol

Kesan sampingan tablet metformin

Tidak dinafikan, setiap ubat-ubatan termasuklah metformin itu sendiri mempunyai beberapa kesan sampingan tertentu apabila dimakan.

Namun, ia tidak menyebabkan kesan atau penyakit yang berbahaya seperti didakwa sebelum ini.

Antara kesan sampingan yang boleh berlaku kepada anda apabila mengambil metformin adalah:

Muntah

Loya

Sakit perut

Hilang selera makan

Cirit-birit

Kekurangan vitamin B12 yang mungkin menyebabkan keletihan

Gula darah rendah (
hipoglisemia
)

Kesan sampingan tablet metformin ini merupakan kesan yang bersifat ringan dan sementara. Malah, ia boleh dikatakan agak jarang berlaku.

Boleh jadi ada yang mengalaminya dan ada juga yang tidak melaluinya.

Kesimpulan

Penjual produk terutamanya yang menjual produk pada harga yang tidak masuk akal akan melakukan apa sahaja bagi memperdaya pesakit.

 Mereka akan mendakwa bahawa produk yang dijual itu seolah-olah penawar kepada semua penyakit.

Secara logiknya, jika ia benar-benar berkesan seperti didakwa, sudah tentu banyak hospital mengambil produk tersebut sebagai kaedah rawatan diabetes.

Ingat, jika anda meninggalkan rawatan seperti yang disarankan oleh doktor dan mengambil produk lain yang belum tentu selamat, anda bukan sahaja tidak dapat mengawal diabetes yang dialami, malah mungkin boleh menyebabkan komplikasi yang lebih buruk.


Penjagaan Bayi Minggu Ke-24

Perkembangan & Pelakuan

Sokongan bayi anda.

Bayi anda kini boleh melihat dan mendengar hampir perkara di dunia dan juga seperti yang anda lakukan. Kemahiran komunikasi mereka berkembang pesat juga, seperti pekikan, bunyi membebel, dan perubahan oktaf opera. Bunyi mereka boleh menunjukkan sikap atau tindak balas kepada objek mereka – seperti kebahagiaan, keinginan, atau kepuasan dengan penyelesaian suatu masalah.

Pada minggu terakhir bulan kelima, bayi anda boleh dapat:

Angkat badan untuk berdiri dari kedudukan duduk;

Berdiri sambil berpegang pada seseorang atau sesuatu;

Berusaha jika mahu mengambil mainan yang jauh dari jangkauan mereka;

Cuba untuk mendapatkan mainan di luar jangkauan;

Beri kiub atau objek lain dari satu tangan ke tangan yang lain;

Mencari objek yang mereka jatuhkan, menggaru objek kecil dan mengambilnya dengan menggunakan keseluruhan tangan mereka (supaya elakkan barang berbahaya daripada jangkauan kanak-kanak);

Mempunyai keupayaan untuk melihat dan mendengar seperti orang dewasa;

Celoteh, menggabungkan vokal dan konsonan seperti ga-ga-ga, ba-ba-ba, ma-ma, da-da-da.

Sokongan bayi anda.

Anda boleh menggalakkan bayi anda dengan membebel kepada bayi anda dan bermain permainan kecil pada perkataan dengan bayi anda
(“The sheeps go”, “beee” or “goats go, maaa”).
 Atau apabila anda mendengar bayi berkata satu suku kata yang anda tidak dapat mengenal pastinya, balas mesra dengan soalan-soalan seperti, “Ya, itu adalah kereta! Lihat bagaimana berkilat cat merah itu? “. Bayi anda akan gembira untuk meneruskan cerita mereka.

Kesihatan & Keselamatan

Apa yang patut saya bincangkan dengan doktor?

Kebanyakan doktor tidak akan menguruskan pemeriksaan kesihatan untuk bayi anda bulan ini. Dari sudut positif, ia bermakna bahawa tidak ada masalah yang serius dengan bayi. Dari sudut negatif, ia bermakna bahawa anda tidak akan dapat mengenali bagaimana bayi anda berkembang. Sediakan soalan untuk pemeriksaan pada bulan depan, tetapi jangan takut untuk menghubungi doktor anda dengan segera jika ada apa-apa masalah yang membuat anda berminat atau bimbang yang mana anda tidak boleh tunggu hingga rawatan susulan seterusnya.

Apakah yang patut saya tahu?

Berikut adalah beberapa perkara yang perlu anda tahu:

Vaksinasi

Doktor mungkin mengesyorkan suntikan dengan beberapa vaksin bayi bagi hepatitis B, tetanus, polio, batuk kokol dan vaksin rotavirus. Vaksin pneumokokal akan membantu mereka melawan meningitis, pneumonia dan jangkitan telinga; Vaksin Hib terhadap bakteria Haemophilus influenzae jenis B (boleh menyebabkan bakteria meningitis, pneumonia, epiglottis); dan vaksin rotavirus membantu melawan virus yang menyebabkan sakit perut. Juga, dalam musim selesema, mereka juga boleh mengambil vaksin influenza.

Bagaimana untuk membantu bayi tidak berasa takut dengan suntikan?

Tanya doktor atau jururawat jika anda boleh memegang bayi dan bukannya membiarkannya terbaring di atas meja apabila disuntik. Bertenang dan alihkan perhatian bayi anda dengan bercakap kepada mereka dengan suara menarik yang lembut. Mereka akan rasa bahasa badan anda. Anda boleh memberi bayi anda botol, puting, menyusukan tidak lama lagi selepas itu untuk menenangkan bayi yang menangis. Beberapa bukti menunjukkan bahawa menyusukan bayi semasa suntikan mungkin membantu mereka menangis kurang.

Bagaimanapun, suntikan ini tidak menjamin untuk melindungi bayi anda sepenuhnya. Sesetengah vaksin perlu diberikan lagi beberapa kali dalam tempoh masa yang tertentu untuk memastikan anak anda adalah imun sama sekali. Tiada risiko suntikan yang lebih besar daripada yang risiko yang agak sedikit bagi satu imunisasi. Kesan buruk yang mungkin berlaku disebabkan oleh suntikan adalah sangat jarang berlaku. Jadi ia adalah terbaik memberi mereka vaksin yang lengkap. Perhatikan anak anda dengan berhati-hati selepas suntikan dan beritahu doktor anda jika anda menyedari apa-apa reaksi yang serius pada kanak-kanak.

Alahan makanan

Untuk bayi yang baru lahir di dalam keluarga yang mempunyai sejarah alahan, doktor anda akan memberikan langkah-langkah berikut untuk bayi

Berikan bayi anda makan makanan pejal kemudian. Pada masa ini, ramai pakar percaya bahawa alergik berpotensi dikesan, semakin mengurangkan alahan. Oleh itu, kebanyakan doktor mengesyorkan untuk melambatkan bercerai susu, terutamanya jika anda atau pasangan anda atau ahli keluarga anda mempunyai alahan genetik.

Teruskan menyusu. Kanak-kanak menyusu botol lebih cenderung untuk mendapat alahan daripada menyusukan kerana susu adalah punca yang agak biasa yang mencipta reaksi alergi. Jika anda sedang menyusukan bayi anda, terus menyusukan sepanjang tahun pertama kehidupan mereka. Anda juga boleh memberikan susu soya untuk bayi, tetapi anda harus mengambil perhatian bahawa terdapat sesetengah kanak-kanak mungkin alah kepada soya. Bagi sesetengah bayi, dihidrolisiskan formula protein susu akan menjadi lebih sesuai.

Bercerai susu dengan kategori makanan yang pelbagai. Jika keluarga mempunyai sejarah alahan, bayi anda perlu cuba beransur-ansur setiap makanan yang berasingan. Anda perlu memberi makan kepada bayi anda dengan cuba makanan baru pada minggu sebelum bayi bertukar untuk berlainan jenis makanan. Jika bayi anda mempunyai tanda-tanda seperti pening, ruam (termasuk ruam lampin), meludah terlalu banyak, berdehit atau hidung berair, berhenti memberikan makanan ini dengan segera sekurang-kurangnya beberapa minggu. Anda hanya perlu memberi makan kepada bayi makanan ini sekali lagi apabila badan bayi anda boleh menyerap makanan ini tanpa apa-apa bahaya.

Berikan makanan hypoallergenic pertama. Beras untuk bayi adalah kurang berkemungkinan untuk menyebabkan reaksi alahan dan adalah yang paling disyorkan oleh pakar-pakar apabila anda membekalkan makanan untuk bayi anda dalam proses bercerai susu. Barli dan oat juga lebih hypoallergenic. Kebanyakan buah-buahan dan sayur-sayuran jarang menyebabkan kerengsaan pada kanak-kanak, tetapi ramai pakar mencadangkan bahawa anda tidak perlu memberi makan kepada bayi anda apabila mula makan beri dan tomato. Juga anda tidak sepatutnya membiarkan bayi anda makan kerang, kacang, kacang pada peringkat ini. Tambahan lagi, anda harus mengelakkan bayi anda makan makanan yang boleh menyebabkan alahan seperti kacang tanah, beberapa rempah dan coklat apabila mereka berusia tiga tahun.

Kebanyakan alahan pada kanak-kanak sering hilang apabila mereka membesar. Jadi, walaupun anak anda terlalu sensitif kepada susu, gandum atau makanan yang lain, sila bersabar menunggu simptom alahan boleh hilang dalam beberapa tahun.

Tahan belakang tangan anda untuk memastikan bayi selamat

Apabila bayi anda boleh duduk dengan sendiri, walaupun untuk tempoh yang singkat, ini adalah apabila mereka sudah bersedia untuk bergerak menggunakan dukungan bayi (baby sling). Sesetengah ibu bapa merasa sangat selesa dan menyenangkan. Ibu bapa lain berasa malu dan mempunyai ketegangan otot. Sesetengah bayi gembira manakala bayi lain marah dengan kerusi turun naik ini.

Untuk mengetahui kerusi di belakang sesuai untuk anak-anak anda atau tidak, biarkan anak cuba di tempat duduk belakang apabila anda cuba sampel. Jika anda menggunakan dukungan bayi, sentiasa memastikan anak selamat. Anda juga perlu ambil perhatian bahawa kedudukan ini membolehkan bayi untuk melakukan banyak perkara di belakang anda dan bukannya hanya melihat sekeliling, termasuk menarik tin dari rak di pasar raya, mengetuk pasu di kedai hadiah, mengumpul daun dari semak dan pokok-pokok di taman . Ingat bahawa apabila anda membeli jenis beg, anda perlu mempunyai anggaran yang berbeza jarak – sebagai contoh, apabila anda memasuki lif yang sesak atau melalui pintu yang rendah.

Kerisauan Saya

Apa yang saya risaukan?

Berikut adalah beberapa perkara yang mungkin merisaukan anda:

Ajar anak anda bagaimana untuk menggunakan cawan

Mengajar bayi anda bagaimana untuk menggunakan cawan akan memberikan mereka banyak manfaat. Pertama, mereka akan belajar bahawa terdapat banyak minuman dan kaedah minuman selain menyusu badan atau botol. Mengetahui bagaimana untuk menggunakan cawan dengan senang membantu berhenti susu badan atau botol. Di samping itu, penggunaan cawan juga membantu anak anda untuk minum air, jus atau susu dengan lebih mudah dan anda tidak perlu tambah dengan susu badan atau botol. Ambil tips ini untuk membantu mereka dengan mudah menggunakan cawan awal dan berjaya:

Tunggu sehingga bayi anda boleh duduk tanpa sokongan. Ini membantu mengurangkan risiko tercekik atau aspirasi.

Memilih cawan yang sesuai untuk mereka. Setiap kanak-kanak mungkin mempunyai cawan kegemaran. Anda harus cuba untuk menggunakan pelbagai jenis cawan sehingga jumpa cawan yang mereka paling suka. Sesetengah kanak-kanak suka satu atau dua cawan untuk digunakan.

Pilih cawan yang selamat. Walaupun memegang cawan, mereka mungkin melemparkannya ke tanah atau hilang sabar dengan menghantuk di atas meja. Jadi pastikan anda menggunakan cawan yang tidak mudah pecah. Cawan yang berat di bahagian bawah adalah bukan idea yang baik. Cawan kertas atau cawan plastik, walaupun yang mudah pecah, tidak akan membantu melatih bayi anda kerana ia boleh lusuh atau retak.

Jangan terlalu melindungi. Bayi anda hanya boleh belajar jika anda membiarkan mereka melakukan kesilapan. Mengajar anak minum dengan cawan boleh mewujudkan keadaan huru-hara besar. Kadang-kadang, air akan menitis ke bawah dagu atau perut bayi anda. Tidak mengapa. Bayi anda akan menjadi lebih mahir dari masa ke masa. Anda boleh membantu bayi anda dengan menggunakan bib kalis air. Jika anda memegang bayi anda di atas riba anda, anda boleh menggunakan tuala persegi atau apron kalis air untuk mengelakkan keadaan lebih kusut.

Mewujudkan keselesaan. Pastikan bayi anda selesa apabila mereka berada di atas riba anda, di tempat duduk bayi atau kerusi makan.

Beri minuman sesuai bayi anda. Kaedah paling mudah dan kurang kemas adalah mulakan dengan air. Sebaik sahaja mereka telah menguasai air minuman dalam cawan, anda boleh beralih kepada susu ibu atau formula (jangan gunakan susu yang penuh apabila mereka berumur setahun) atau mencairkan jus buah-buahan. Menggunakan air juga anda perlu memilih minuman berasaskan kepada citarasa bayi: sesetengah bayi hanya menerima untuk minum segelas jus bukannya susu manakala yang lain hanya seperti susu pada awal.

Penggunaan teknik. Hanya tuangkan sedikit cecair ke dalam cawan. Memegang gelas di bibir mereka dan perlahan-lahan tuangkan beberapa titik ke dalam mulut mereka. Kemudian jauh cawan yang jauh untuk membiarkan bayi menelan tanpa tercekik. Anda perlu berhenti melakukannya apabila bayi anda menunjukkan isyarat bahawa mereka mendapat cecair cukup dengan mengubah, menolak gelas. Walaupun dengan tips ini, anda masih boleh melihat bahawa cecair yang mengalir keluar dari mulut mereka sebanyak air memasuki. Ingat, mengamalkan beberapa kali, perlu kesabaran, ketabahan dan usaha, kemudian anda akan berjaya.

Galakkan anak mengambil bahagian. Mereka boleh cuba untuk mengambil cawan dari tangan anda dengan pemikiran “Saya lebih suka melakukannya sendiri.” Biarlah mereka cuba. Beberapa bayi boleh mengurus gelas pada usia terlalu muda, jadi jangan kecewa jika mereka tertumpah segala-galanya. Ia adalah sebahagian daripada proses pembelajaran.

Jangan memberi tekanan kepada bayi anda. Jika bayi anda masih enggan menggunakan cawan selepas mencuba beberapa kali dan walaupun selepas anda cuba banyak cecair yang berbeza dan pelbagai jenis cawan, jangan memaksa bayi untuk menerima cawan. Sebaliknya, meletakkan cawan di rak untuk beberapa minggu. Apabila anda cuba lagi, anda boleh menggunakan cawan dengan tindakan dibesar-besarkan sedikit ( “Lihatlah apa yang mommy mempunyai untuk anda!”) Ini akan membuat bayi anda lebih teruja. Atau anda boleh meninggalkan cawan kosong untuk bayi anda untuk meneroka, seperti mainan dalam masa yang sama anda menunggu untuk mencuba lagi.


Kekurangan Nutrisi: Adakah Bayi Anda Kurang Zat?

Bayi anda memerlukan sejumlah vitamin dan mineral secukupnya untuk perkembangan mental dan fizikal mereka. Oleh itu, anda perlu memberi perhatian kepada sebarang tanda-tanda yang menunjukkan bayi kekurangan nutrisi, bagi memastikan anak anda membesar dengan sihat.

10 tanda bayi kekurangan nutrisi adalah:

Kemurungan dan kebimbangan

Hiperaktif

Lewat pertuturan, atau dalam kata lain, alalia (selalunya dikaitkan dengan kekurangan vitamin B12)

Kulit/ rambut kering (disebabkan oleh kekurangan lemak larut, seperti vitamin A, D, E dan K2)

Kesesakan gigi

Kaviti

Kerap demam selesema

Emosi pelik (Makan lemak sihat seperti Omega 3 yang ada dalam ikan salmon, sardin, ikan bilis atau ikan makerel dan mentega, minyak kelapa untuk menstabilkan mood)

Struktur tengkorak lemah atau sindrom “kepala rata”

Obesiti

5 kekurangan nutrisi lazim berlaku pada bayi dan anak kecil

Vitamin D

American Academy of Pediatrics menyarankan supaya semua bayi diberikan amaun suplemen vitamin D yang mencukupi, iaitu kira-kira 400 IU setiap hari.

Bayi anda berisiko mendapat kekurangan vitamin D jika:

Dia tidak mendapat cukup pendedahan kepada cahaya matahari, yang merupakan sumber semula jadi vitamin D. Berjaga-jaga jika ibu dan bayi berkulit gelap, kerana memerlukan amaun pendedahan kepada cahaya matahari yang lebih banyak berbanding dengan mereka yang berkulit cerah.

Ibu yang tidak mendapat cukup vitamin D disebabkan dia hanya mendapat sedikit pendedahan kepada cahaya matahari atau tidak mengambil suplemen vitamin D secukupnya. Ini bermakna bahawa susu badan ibu tidak mempunyai cukup vitamin D untuk disalurkan kepada bayi mereka, menjadikan bayi kekurangan vitamin D.

Vitamin K

Bayi yang lahir di hospital akan menerima suntikan yang mengandungi vitamin K sebaik sahaja dilahirkan. Ini untuk mengelakkan keadaan luar biasa yang dikenali sebagai penyakit hemoragik (berdarah) dalam kalangan bayi baru lahir, yang menyebabkan pendarahan dalam otak.

Zat besi

Semasa kehamilan, bayi anda yang sedang membesar memerlukan zat besi, yang selalunya diterima melalui darah ibu. Kekurangan zat besi boleh meninggalkan implikasi yang teruk seperti anemia, kerosakan perkembangan otak, dan risiko tinggi kematian kanak-kanak.

Vitamin A

Susu ibu ialah sumber semula jadi vitamin A, yang menghalang bayi daripada kekurangan vitamin A. Ibu hamil tidak boleh mengambil lebih daripada amaun Vitamin A yang disarankan setiap hari, kerana risiko kecacatan kelahiran boleh berlaku jika amaun yang lebih besar diambil.

Zink

Tanda-tanda kekurangan zink ringan termasuklah kurang selera makan, fungsi imun rendah, aktiviti terbatas, dan tumbesaran terhenti. Berat badan rendah masa lahir, kecil untuk umur gestasi, dan bayi pramatang adalah risiko untuk kekurangan zink.

Oleh itu, jika anda fikir bahawa bayi anda kurang zat, dan dia mengalami kekurangan nutrisi, jangan lupa untuk mendapatkan nasihat, panduan dan rawatan daripada doktor atau pakar pediatrik. Jika dibiarkan tanpa rawatan, kekurangan nutrisi boleh menyebabkan komplikasi teruk yang boleh memberi kesan kepada kesihatan anak anda sepanjang hidupnya nanti.

Hello Health Group
 tidak menyediakan nasihat perubatan, diagnosis, atau rawatan.


Perubahan Mood Tak Semestinya Tanda Bipolar

Penyakit mental
 merupakan topik yang sering dianggap tabu oleh kebanyakan masyarakat setempat. Namun, mengapa kita sewenang-wenangnya suka mempersendakan seseorang individu itu apabila mereka mempunyai karakter persis penyakit mental? Bipolar,
kemurungan
,
keresahan
, skizofrenia. Ini bukanlah penyakit yang boleh didiagnosis sesuka hati.

Mereka yang kerap berbelanja, anda katakan bipolar. Mereka yang kerap bersedih anda katakan kemurungan. Mereka yang berkelakuan pelik dan tidak memakai pakaian yang bersih, anda katakan gila. Sudah tiba masanya untuk anda ketahui bahawa perubahan mood tidak bermaksud seseorang itu bipolar. Baca artikel ini untuk tahu dengan lebih lanjut.

Mengenai gangguan bipolar

Kebanyakan penyakit mental, termasuk gangguan bipolar, bersifat kompleks. Sukar untuk kita kenal pasti punca sebenar mengapa seseorang individu itu lebih mudah untuk mendapat penyakit tersebut berbanding dengan individu yang lain.

Namun kebanyakan saintis bersetuju bahawa penyakit ini bukan hanya disebabkan oleh satu punca semata-mata. Faktor utama yang mempengaruhi kebarangkalian untuk seseorang individu itu mendapat masalah
gangguan bipolar
 boleh dibahagikan kepada tiga:

Genetik dan keturunan

Faktor persekitaran

Faktor gangguan pada fungsi
otak

Gangguan bipolar cenderung untuk didiagnosis dalam kalangan mereka yang mempunyai ahli keluarga dengan masalah tersebut. Walau bagaimanapun, jika anda mempunyai ibu, bapa atau adik beradik yang berhadapan dengan masalah bipolar, tidak bermakna anda pasti akan didiagnosis dengan penyakit itu kelak. Kesimpulan yang boleh kita buat daripada situasi ini adalah anda mempunyai kecenderungan untuk mendapat gangguan bipolar jika anda berhadapan dengan keadaan yang boleh memberikan tekanan emosi dan mental.

Gangguan bipolar merupakan penyakit kronik yang mempengaruhi
mood
, tingkah laku, kadar jumlah tenaga dan aktiviti individu. Ia juga dikenali sebagai kemurungan manik memandangkan individu terbabit kebiasaannya akan melalui dua fasa berbeza iaitu fasa kemurungan dan fasa mood tinggi (fasa manik).

Walaupun terdapat pelbagai jenis kaedah rawatan sama ada terapi farmakologikal atau psikologi, penyakit ini masih tidak mempunyai sebarang penawar. Namun simptomnya boleh dikawal melalui dua kaedah rawatan tersebut.

Mania atau hipomania

Ini merupakan simptom klasik yang sering dianggap oleh orang awam sebagai gila. Mania dan hipomania merupakan dua episod bipolar yang berbeza. Melaluinya, bipolar boleh dibahagikan kepada beberapa jenis pengelasan:

Gangguan bipolar jenis I
–
Apabila anda mengalami sekurang-kurangnya satu episod mania diikuti dengan episod hipomania atau kemurungan (
major depressive disorder
)

Gangguan bipolar jenis II

– Apabila anda mengalami sekurang-kurangnya satu episod hipomania dan kemurungan. Mania tidak termasuk dalam kriteria pengelasan ini

Gangguan siklotimia

– Anda mengalami beberapa kali simptom hipomania dan kemurungan namun tidak serius atau menepati ciri-ciri gangguan bipolar jenis I atau II

Lain-lain

– Gangguan bipolar yang disebabkan oleh penggunaan dadah,
 alkohol
 atau penyakit kronik seperti sindrom Cushing

Perbezaan di antara mania dan hipomania dibuat melalui beberapa kriteria simptom seperti keterukan, durasi dan aspek psikologi yang dialami oleh pesakit. Panduan yang dikeluarkan bagi mendiagnosis penyakit mental dikenali sebagai
Diagnostic and Statistical Manual of Mental Disorders
 (
DSM-5) telah meletakkan 4 hari sebagai kriteria minimum bagi hipomania.

Mereka yang mengalami mania, secara lazimnya, tidak boleh menjalani kehidupan seharian secara normal. Ini berbeza dengan mereka yang mengalami hipomania yang mana tanpa simptom tersebut tidak menunjukkan sebarang kekurangan berkaitan dengan fungsi mereka untuk menjalani kehidupan harian. Perbezaannya hanya boleh dibuat oleh golongan profesional.

Mereka yang mengalami mania atau hipomania akan menunjukkan sekurang-kurangnya tiga daripada senarai simptom di bawah:

Terlalu aktif dan bertenaga

Mempunyai semangat yang luar biasa

Terlalu gembira dan mempunyai tahap keyakinan yang sangat tinggi (lebih daripada biasa)

Kurang tidur
 tetapi masih bertenaga

Bercakap tidak berhenti

Terlalu banyak perkara yang timbul dalam fikiran individu

Mudah hilang fokus

Tidak boleh membuat keputusan dengan baik. Sebagai contoh pergi membeli belah secara berlebihan, tidak mengamalkan seks yang selamat dan membuat pelaburan yang tidak masuk akal

Simptom kemurungan pada pesakit bipolar

Secara amnya, tanpa simptom kemurungan, bipolar jenis II tidak dapat didiagnosis. Ia tidak seperti bipolar jenis I yang boleh didiagnosis dengan hanya simptom mania semata-mata. Namun perlu diingatkan juga, kemurungan boleh menjadi manifestasi daripada penyakit mental tersebut atau merupakan komplikasi kepada
penyakit mental yang lain
. Sebagai contoh, masalah
keresahan
/ kegelisahan, tanpa rawatan awal, ia boleh menyebabkan kemurungan.

Perkara ini perlu ditekankan khususnya buat orang awam supaya tidak “memandai-mandai” memandangkan pemberian diagnosis oleh bukan profesional boleh menimbulkan kesengsaraan emosi kepada individu terlibat. Mereka yang mengalami kemurungan akan menunjukkan sekurang-kurangnya 5 daripada 9 simptom di bawah:

Berasa sedih, kosong, bagaikan tiada harapan, atau sering menangis tanpa sebab yang jelas

Hilang minat untuk melakukan perkara yang kebiasaannya diminati oleh individu terbabit (
anhedonia
)

Hilang berat badan tanpa berdiet, naik berat badan, selera makan berkurang atau bertambah

Insomnia (sukar untuk tidur) atau hipersomnia (tidur terlalu lama)

Tingkah laku tampak perlahan

Kelesuan

Merasakan diri mereka tidak berguna atau menunjukkan rasa bersalah yang tidak kena pada situasi semasa

Sukar untuk menumpukan perhatian atau berfikir

Memikirkan, merancang atau mencuba untuk
membunuh diri

Hakikat berkenaan dengan gangguan bipolar

Bukan semua individu yang beremosi itu mempunyai masalah mental. Ketidakstabilan emosi kadangkala merupakan tindak balas mental yang normal bergantung kepada apa yang anda lalui seharian. Mungkin ada individu yang membuatkan anda kecewa, mungkin anda bergaduh dengan pasangan hidup, mungkin anda putus cinta dan mungkin juga anda tidak sempat menyiapkan tugasan yang diberikan.

Perasaan tersebut kebiasaannya akan muncul buat seketika waktu dan ia berlaku tidak sekerap berbanding dengan apa yang dialami oleh mereka yang didiagnosis dengan gangguan bipolar. Lazimnya, bagi mereka yang mempunyai bipolar jenis I, ketidakstabilan tersebut boleh berpanjangan selama berminggu-minggu. Ia turut menjejaskan prestasi dan fungsi individu terbabit menyebabkan berlakunya perbuatan yang dianggap sebagai tidak normal dan melampaui batas kewarasan seseorang.

Mereka yang didiagnosis dengan penyakit mental tersebut kebiasaannya berusia di antara 17 hingga 31 tahun. Insiden gangguan ini adalah sama rata di antara jantina lelaki dan wanita. Perkara ini berbeza dengan insiden kemurungan yang mempunyai insiden tinggi dalam kalangan wanita. Disebabkan oleh persamaan di antara simptom bipolar dengan penyakit mental yang lain, adalah sangat penting untuk anda membawa mereka yang terlibat berjumpa dengan doktor untuk mendapatkan pemeriksaan lanjut.

Konklusi

Anda sendiri tahu bahawa penyakit mental adalah tabu. Jangan katakan kepada seseorang itu bahawa mereka mempunyai masalah bipolar. Galakkan mereka berjumpa dengan doktor bagi mengawal simptom tersebut dan pastikan anda memberikan sokongan moral kepada mereka yang didiagnosis. Jika anda telah didiagnosis dengan penyakit mental tersebut, jangan lupa untuk menuruti arahan doktor berkenaan dengan pengambilan ubat bipolar. Anda mungkin tidak boleh sembuh namun kepatuhan terhadap ubat-ubatan boleh memberikan kehidupan yang lebih berkualiti kepada anda.

Hello Health Group
 tidak menyediakan nasihat perubatan, diagnosis, atau rawatan.


Apa Maksud Keintiman Yang Sebenar? Apa Pula Kaitan Dengan Aktiviti Bersetubuh?

Kadangkala, orang ramai sering salah erti akan apa maksud keintiman yang sebenar. Mereka mungkin hanya sangka ia berkaitan dengan
hubungan intim selepas kahwin
sahaja sedangkan ia lebih daripada itu.

Untuk mendapatkan lebih banyak informasi tentang Kesihatan Seksual , anda boleh klik
di sini
.

Apa maksud keintiman yang sebenar?

Orang sering keliru antara keintiman dengan seks. Akan tetapi, perlu diketahui bahawa seseorang juga boleh bersetubuh
tanpa ada elemen keintiman
.

Contohnya seperti hubungan pasangan untuk kepentingan tertentu
atau seks tanpa cinta
, yang merupakan antara tindakan fizikal semata-mata tanpa melibatkan kemesraan.

 Ia sekadar apa yang mereka inginkan, tidak memupuk kehangatan, kedekatan atau kepercayaan.

Apa maksud keintiman itu berkaitan dengan amat mengenali seseorang (pasangan) dan berasa sangat dikenali oleh pasangan anda.

Situasi ini kebiasaannya tidak akan berlaku seperti yang dipertonton dalam drama yang mana terjumpa pasangan di kafe atau pantai, malah tidak juga berlaku pada
 minggu dan bulan pertama perkenalan
 yang baru.

 Keintiman ini memerlukan pengendalian yang penuh kelembutan dan kesabaran.

Ia juga boleh mengambil risiko atau kesanggupan untuk saling
melakukan kesilapan dan memaafkan
 pasangan masing-masing dalam proses pembelajaran ini.

Berikut antara elemen yang ada dalam keintiman

 Keintiman emosi

Intim secara beremosi dengan pasangan bermakna anda boleh bercakap dengan mereka tentang pemikiran yang paling mendalam, kata Michael A. Giordano, LICSW, ahli psikoterapi, yang pakar dalam pasangan, terapi seks dan hubungan yang bukan tradisional di Washington, D.C.

Anda boleh
berkongsi kegembiraan dan kesakitan
 anda dengan pasangan anda. Sesungguhnya memahami pasangan dan berkongsi perasaan adalah kunci keintiman emosi.

 Keintiman intelektual

Ini termasuk bertukar-tukar idea dan pemikiran tentang perkara-perkara yang anda fikirkan dan peduli.

Sebagai contoh, untuk memperdalam keintiman intelektual, anda mungkin berkongsi lagu, puisi atau buku kegemaran anda.

Malah, boleh juga berkongsi pengetahuan mengenai kehidupan secara umum
seperti aktiviti intim bersama
.

 Keintiman fizikal

Sebenarnya, apa maksud keintiman fizikal tidak sama dengan apa maksud keintiman seksual.

Ini pada asasnya menjadi penyayang antara satu sama lain, yang boleh merangkumi segalanya daripada memeluk hingga
memegang tangan untuk mencium
 dan dakapan.

Sebagai contoh, jika pasangan anda cuba mengurut leher anda, tetapi anda terangsang, pertimbangkan di mana tindak balas ini datang.

Beri perhatian kepada pemikiran dan tindak balas anda kepada sentuhan pasangan anda.

 Keintiman pengalaman

Pasangan tidak perlu melakukan segala-galanya bersama-sama, tetapi penting untuk berkongsi beberapa pengalaman bersama tanpa sebarang gangguan,
 seperti alat elektronik.

Kaitan di antara keintiman dan bersetubuh

Berdasarkan kajian
The associations of intimacy and sexuality in daily life,
pengalaman keintiman emosi dianggap memainkan peranan yang sangat besar dalam mengekalkan
keinginan seksual dan aktiviti seksual
 dalam hubungan romantik dalam tempoh yang lama.

Adalah tidak jelas apa maksud keintiman dan kesannya terhadap seksual berkait antara pasangan adalah secara terus dan tidak terus.

Emosi dan kehidupan seks anda

Fokus kepada kualiti, bukannya kuantiti

Jangan bimbang jika anda tidak selalu bersama dengan pasangan anda kerana daripada seks yang kerap, berikan lebih perhatian kepada hubungan emosi, keintiman, kenikmatan dan juga
 cuba untuk memuaskan kedua-dua pihak
 untuk pengalaman yang lebih bermakna.

Mendefinisikan semula
foreplay

Foreplay
 bermaksud menghasilkan
 rangsangan seksual bagi menaikkan minat untuk bersetubuh.

Selain itu, ianya juga melibatkan perbuatan membina mood seksual yang membawa kepada berlakunya hubungan seks.

Justeru, anda boleh menjadikan suasana yang menyeronokkan dan merancakkan dengan
mencuba tip
foreplay
 seperti
 menari, mandi bersama, menghantar gambar menggoda atau mesej nakal kepada satu sama lain.

Letakkan keseronokan baru sebagai sasaran

Menambah elemen seronok yang baru boleh menjadi kunci dalam
menyemarakkan kehidupan seks anda
 agar setiap kali bersama, hubungan tersebut tidak menjadi bosan.

Anda boleh mencuba memainkan watak orang asing yang baru berkenalan. Risiko ini akan menyebabkan anda rasa teruja, membara dan akhirnya seronok.

Kehidupan seks yang sihat bermula dengan anda. Jaga badan dan kesihatan anda, perbaiki dan tambah baik seksualiti anda dan
luangkan masa untuk hubungan seks
 yang memuaskan anda dan pasangan.


Jaga-jaga! Binge Eating Akibat Stres Melampau Punca Badan Makin Membesar!

Apabila kita berhadapan dengan tekanan perasaan, lebih sukar untuk kita makan secara sihat. Kadangkala, kita juga makan lebih banyak disebabkan kesan tekanan emosi. Tabiat ini turut dikenali sebagai
binge eating
.
Tetapi, tahukah anda, tabiat makan yang tidak sihat ini juga boleh menyebabkan perut buncit dan punggung melebar?

Saintis sudah lama mengenal pasti kaitan antara hormon stres, kortisol,
dengan peningkatan berat badan
. Setiap kali kita stres atau tertekan, kelenjar adrenal akan melepaskan hormon ini ke dalam saluran darah.

Hormon ini akan menyebabkan badan melepaskan glukosa, sejenis gula yang merupakan sumber tenaga utama untuk badan.

Bersama satu lagi hormon, iaitu epinefrin, kedua-duanya akan bertindak meningkatkan kadar degupan jantung dalam darah.

Walau bagaimanapun, jika kita kerap berada dalam keadaan stres, badan akan mengepam lebih banyak kortisol.

 Akibatnya, lebih banyaklah gula yang dilepaskan ke dalam salur darah. Sebab itulah, stres mempunyai banyak kesan negatif terhadap badan!

Kesan tekanan emosi dan kaitannya dengan kortisol dalam darah

Sebenarnya, ada banyak kesan tekanan emosi terhadap diri kita. Antaranya ialah:

Peningkatan tahap gula dalam darah
. Disebabkan tahap glukosa dalam darah yang tinggi,
tahap gula dalam darah akan turut meningkat.

Berat badan meningkat
. Ada sebabnya mengapa kita sering rasa lapar ketika stres. Puncanya adalah ‘signal’ yang diterima oleh otak ketika tertekan. ‘Signal’ yang sama ini juga akan menyebabkan kita teringin untuk mengambil makanan yang berkalori tinggi.

Sistem imun semakin lemah
. Sebab itulah, kita selalu jatuh sakit ketika stres. Orang yang mengalami tekanan perasaan selalunya lebih mudah demam dan mengalami penyakit berjangkit.

Masalah pencernaan
. Apabila badan berada dalam keadaan tertekan, ia akan menghentikan proses badan yang lain, salah satunya ialah proses pencernaan. Pada masa yang sama,
ulser perut juga mudah terbentuk
 ketika kita sedang stres.

Sakit jantung
.
Tekanan darah tinggi
 boleh menyebabkan kerosakan saluran darah dan pengumpulan plak pada arteri. Ini boleh meningkatkan risiko serangan jantung atau strok!

Kesan tekanan emosi, stres menyebabkan perut buncit!

Menurut sebuah kajian yang dimuatkan di dalam jurnal
Psychosomatic Medicine
, stres
boleh menyebabkan perut buncit,
 walaupun dalam kalangan wanita yang kurus!

Kajian ini dijalankan ke atas wanita yang belum menopaus dan mempunyai berat badan normal dan juga wanita yang mempunyai berat badan berlebihan, terutamanya pada kawasan pinggang dan punggung.

Mereka mendapati, individu yang terdedah pada hormon kortisol dalam satu jangka masa yang panjang mempunyai lemak pada kawasan perut dan punggung yang lebih banyak.

Malah, wanita yang mempunyai lemak berlebihan pada kawasan perut juga mempunyai masalah
mood swing
 dan selalunya sangat tertekan dalam kehidupan seharian, sama ada disebabkan kerja ataupun masalah peribadi.

Perkara yang sama turut berlaku kepada lelaki. Walau bagaimanapun, hampir kebanyakan lemak ini akan disimpan di kawasan perut. Sebab itulah, lelaki yang stres selalunya buncit!

Kawal stres dengan baik

Tidak mahu berat badan naik dan perut menjadi buncit disebabkan stres? Ada beberapa langkah yang boleh anda ambil untuk kurangkan kesan tekanan emosi terhadap bentuk badan anda.

Antara strategi mengawal stres yang berkesan ialah:

Kerap bersenam. Senaman boleh menjadi satu aktiviti yang baik
untuk mengurangkan tekanan perasaan
. Ia akan membuatkan anda rasa gembira dan bertenaga.

Praktis teknik relaksasi seperti teknik pernafasan yang betul, meditasi, yoga atau tai chi. Anda juga boleh mengurut untuk mengurangkan stres.

Luangkan masa berkualiti bersama kawan-kawan dan ahli keluarga.

Cari hobi yang boleh bantu anda melepaskan stres. Dengar lagu pada masa lapang, tonton televisyen atau main permainan video sebagai cara untuk relaks pada hujung minggu.

Cari jalan yang terbaik untuk mengurangkan stres yang anda alami. Mungkin apa yang berkesan untuk orang lain tidak berkesan untuk anda.

Walau bagaimanapun, pastikan anda mempunyai gaya hidup yang sihat. Makan makanan yang berkhasiat dan t
idur dengan mencukupi.

Jangan merokok, elakkan kafein dan minuman beralkohol. Elakkan juga penggunaan bahan-bahan yang terlarang sebagai satu cara untuk mengurangkan stres.

Kesan tekanan emosi lebih besar dari apa yang anda jangka

Jangan abaikan masalah stres yang berpanjangan. Kadangkala, masalah ini boleh bertukar menjadi sesuatu yang lebih besar seperti depresi dan masalah kegelisahan.

Malah, ia boleh memberikan kesan buruk terhadap fizikal anda. Jika tidak mahu perut buncit dan punggung yang lebar, pastikan anda kawal stres dan pastikan ia tidak membuatkan anda rasa gelisah sepanjang masa.

Pastikan anda mendapatkan pemeriksaan lanjut jika mengalami simptom seperti:

Sering rasa resah dan sedih dalam tempoh masa yang panjang.

Kerap letih dan tidak bertenaga.

Sukar untuk tidur malam.

Perut yang semakin membuncit.

Rasa kembung perut, kerap kentut dan mempunyai masalah pencernaan lain.

Selain itu, jika anda sering sakit dada dan sukar untuk bernafas, pastikan anda berjumpa doktor secepat mungkin. Kadangkala, ia bukanlah simptom stres, tetapi sebenarnya
merupakan tanda serangan jantung!


Risau Kakak Masih Belum Hamil Sebab Endometriosis, Ibu Pun Pernah Alaminya, Ini Penyakit KETURUNAN?

Apa yang anda faham tentang penyakit endometriosis? Ada kata ia masalah
ketidaksuburan
 yang diwarisi, benarkah? Jom fahami tentang keadaan kesihatan ini.

Penyakit endometriosis

Endometriosis adalah keadaan di mana tisu hampir sama dengan lapisan dalam rahim, dikenali sebagai endometrium,
wujud di luar rahim.

Keadaan kesihatan tersebut menimbulkan reaksi keradangan kronik dan mengakibatkan wujudnya tisu parut.

Antara simptom endometriosis adalah termasuk
kesakitan ketika haid
 dan
proses ovulasi
 menyakitkan, rasa sakit semasa atau selepas
hubungan seksual
 dan pendarahan yang banyak.

Wanita dengan endometriosis turut akan mengalami gejala seperti kesakitan pelvis kronik, keletihan,
ketidaksuburan
 dan kesan kepada kesejahteraan fizikal, mental serta sosial.

Dianggarkan 1 daripada 10 wanita atau kira-kira 176 juta wanita di dunia, yang berusia antara usia 15 hingga 49 tahun, akan mengalami penyakit endometriosis.

9 fakta tentang penyakit endometriosis

Banyak salah faham tentang keadaan kesihatan ini yang sering menjadi kepercayaan wanita di luar sana.

Tidak mengapa. Di sini Hello Doktor kongsikan serba sedikit fakta penting tentang keadaan kesihatan berkaitan wanita ini agar anda akan lebih dapat memahami tentangnya.

 Adakah endometriosis 1 penyakit yang diwarisi?

Hakikat sebenarnya tentang punca masalah kesihatan ini masih tidak diketahui. Namun, tidak dinafikan selain
faktor persekitaran
, keturunan turut memainkan peranannya.

Penyakit ini dikatakan sering menjejaskan anggota
keluarga nuklear
 yang sama, seperti adik-beradik perempuan, ibu dan nenek.

Kes wanita dengan sepupu yang mempunyai endometriosis juga meningkat. Jadi secara tidak langsung, endometriosis dipercayai boleh diwarisi melalui keturunan keluarga ibu atau bapa.

 Keadaan kesihatan sukar difahami

Pada perspektif wanita, penyakit endometriosis adalah keadaan
melibatkan pantang-larang
, mitos, diagnosis tertunda dan kurangnya kesedaran.

Keadaan tersebut secara tidak langsung boleh menjejaskan kehidupan seseorang wanita.

Kesejahteraan fizikal, mental dan sosial yang terjejas kesan penyakit ini boleh mempengaruhi kemampuan individu berkaitan pendidikan, kerjaya serta kehidupan.

Hampir separuh wanita yang mengalami endometriosis menderita kesakitan berkaitan hubungan intim.

 Tiada definisi terlalu muda

Masih ada yang mempercayai bahawa keadaan ini jarang berlaku kepada individu wanita atau remaja perempuan yang masih muda.

Kesannya, diagnosis berkaitan endometriosis tidak dilakukan pada wanita atau remaja yang mengadu simptom seperti
kesakitan ketika haid
, sakit pelvis ataupun hubungan seks yang menyakitkan.

Remaja seawal usia 15 tahun atau wanita pada usia awal 20-an, bukanlah 1 usia yang terlalu muda untuk mengalami penyakit ini.

Bahkan, kebanyakan wanita endometriosis mengalami gejala semasa remaja. Namun, malangnya tidak didiagnosis dan dirawat sehingga mereka berusia 20-an atau 30-an.

 Kesakitan kronik adalah tidak normal

Kebanyakan wanita dengan penyakit ini diberitahu bahawa kesakitan dialami (rasa sakit yang teruk) adalah perkara normal, sebahagian daripada hidup sebagai wanita, atau hanyalah di kepala mereka sahaja.

Jika kesakitan yang berlaku sehingga
menjejaskan kehidupan seharian
, seperti kemampuan pergi ke sekolah, melaksanakan tugasan kerja mahupun aktiviti harian lain, ia tidak boleh dianggap normal.

 Kehamilan tidak menyembuhkan penyakit endometriosis

Ada yang mempercayai bahawa apabila seseorang wanita dengan endometriosis hamil, masalah kesihatan yang dialami akan hilang sebaik sahaja mengandung.

Namun, kenyataannya, kehamilan sama seperti rawatan ubat hormon, hanyalah ‘menghentikan’ simptom keadaan kesihatan itu untuk sementara tetapi bukan menyingkirkan terus,

Oleh itu, biasanya gejala endometriosis akan berulang sebaik sahaja selepas anda
melahirkan anak
.

Ada sesetengah wanita dapat menunda simptom tersebut dengan
proses penyusuan badan
.

Tetapi ia hanya jika penyusuan berlaku dengan kerap dan cukup kuat untuk menghentikan sebentar
kitaran haid
.

 Endometriosis BUKAN endometrium

Ada yang merujuk endometriosis sebagai “endometrium”, iaitu lapisan rahim tetapi ia tidak tepat sama sekali.

Pakar penyelidik endometriosis bersetuju bahawa endometriosis adalah tisu seperti endometrium dijumpai di luar rahim.

 Endometriosis tidak sama dengan ketidaksuburan

Terlalu banyak wanita muda mempercayai bahawa mengalami endometriosis bermakna mereka tidak subur.

Namun sebenarnya, kepercayaan itu tidak benar 100%. Kebanyakan wanita dengan penyakit endometriosis masih mampu untuk mempunyai anak.

Secara umumnya, dipercayai bahawa 60 hingga 70% wanita dengan keadaan kesihatan ini subur.

 Endometriosis melibatkan fisiologi dan bukannya emosi

Kesan komplikasi melibatkan emosi bukanlah akibat daripada endometriosis.

Endometriosis adalah penyakit yang berasal daripada faktor keturunan, epigenetik dan molekul nyata serta sangat kompleks. Ia 1 penyakit fisiologi berpunca daripada pelbagai faktor.

Wanita dengan keadaan kesihatan ini mungkin berdepan dengan tekanan emosi akibat kesakitan dan ketidaksuburan.

Namun emosi tersebut adalah kesan daripada rasa sakit, bukannya yang menyebabkan penyakit.

 Pengguguran dan meruang bukan punca endometriosis

Masih tiada bukti saintifik dapat mengaitkan antara
proses pengguguran
 dan
tabiat meruang
 yang boleh mengembangkan keadaan kesihatan ini.

Ia mungkin berlaku akibat kekeliruan antara endometriosis dengan endometritis, iaitu keradangan pada lapisan rahim yang biasa berlaku disebabkan jangkitan.

Rundingan doktor

Jika anda mempunyai apa-apa kebimbangan berkaitan dengan kesihatan diri, sebaiknya dapatkan rundingan dan pemeriksaan daripada doktor pakar.


Kutu Bukan Sahaja Ada Pada Rambut Malah Pada Badan Juga! Apa Bahayanya?

Definisi

Apa itu kutu badan?

Apa itu kutu badan ialah sejenis serangga kecil, saiz seperti biji bijan.

Kutu badan hidup di pakaian dan tempat tidur
 serta merayap di atas kulit anda beberapa kali sehari untuk menghisap darah.

Tempat lazim gigitan kutu ialah di sekitar leher, bahu, ketiak, pinggang dan pangkal peha – tempat yang bersentuhan dengan kulit.

Apa risiko kutu badan?

Kutu badan lazim wujud dalam keadaan sesak dan kotor, seperti khemah pelarian dan kawasan perlindungan orang yang tiada tempat tinggal.

Sila rujuk dengan doktor anda untuk maklumat lanjut.

Simptom

Apakah simptom kutu badan?

Simptom yang lazim kutu badan ialah:

Gatal melampau (pruritus)

Ruam akibat tindak balas alahan daripada gigitan kutu badan

Benjolan merah pada kulit

Kulit menebal atau menjadi hitam berhampiran kawasan pinggang atau pangkal peha, jika kutu wujud lama di kawasan tersebut

Terdapat beberapa simptom yang tidak disenaraikan di atas.

Jika anda mempunyai sebarang persoalan berkaitan simptom, sila berunding dengan doktor anda.

Bila saya perlu berjumpa doktor?

Jika anda mengalami sebarang tanda-tanda atau simptom atau soalan seperti yang disenaraikan di atas, sila berunding dengan doktor anda.

Setiap individu bertindak berbeza. Adalah baik untuk berbincang dengan doktor tentang penyelesaian terbaik untuk anda.

Punca

Apa punca kutu badan?

Apa punca kutu badan adalah hampir sama dengan kutu kepala, tetapi lain dari segi habitatnya.

Sementara kutu kepala hidup di rambut
 dan makan pada kulit kepala anda, kutu badan pula biasanya hidup pada pakaian dan tempat tidur anda.

Bahagian jahitan pada pakaian anda adalah tempat paling lazim untuk kutu badan bertelur.

Anda boleh dijangkiti kutu badan ini sekiranya anda berhubung rapat dengan individu yang mempunyai kutu badan padanya, atau mempunyai pakaian atau tempat tidur yang dipenuhi kutu badan.

Faktor risiko

Apa faktor risiko kutu badan?

Terdapat banyak faktor risiko untuk mendapat apa itu kutu badan, antaranya ialah:

Pelarian perang

Individu tiada tempat tinggal

Mangsa bencana alam

Diagnosis & rawatan

Maklumat yang disediakan bukan sebagai pengganti kepada mana-mana nasihat perubatan. Sila berunding dengan doktor anda untuk maklumat lanjut.

Bagaimana kutu badan didiagnosis?

Jangkitan kutu badan didiagnos dengan melihat kulit dan pakaian anda serta memeriksa telur dan kutu tersebut.

Serangga itu bersaiz seperti biji bijan
.

Ia cukup besar untuk dilihat dengan mata kasar, tetapi memakai kanta pembesar boleh membantu mencari kutu tersebut.

Telurnya (nit) biasanya dijumpai pada bahagian jahitan pakaian.

Bagaimana kutu badan dirawat?

Kutu badan dirawat dengan membersihkan diri dan barang-barang yang tercemar secara teliti dengan menggunakan sabun dan air panas.

Cucian kering dan menggosok pakaian yang tidak boleh dibasuh juga berkesan.

Jika rawatan ini tidak berkesan,
 anda boleh menggunakan losyen atau syampu
 di luar kaunter (OTC) seperti Nix atau Rid.

Jika ia masih tidak berkesan, doktor anda akan mengesyorkan losyen.

Produk pembunuh kutu adalah toksik untuk manusia, jadi patuhi arahan dengan cermat.


Basuh Miss V Dengan Air Garam Boleh Hilangkan Gatal? Ini Risikonya Jika Diteruskan!

Pernahkah anda dengar mengenai petua hilangkan gatal pada kemaluan wanita menggunakan campuran air garam? Aduh, belum cuba lagi dah terasa pedihnya kan! Adakah cara menghilangkan gatal di Miss V dengan air garam benar-benar berkesan atau hanya auta semata-mata?

Kegatalan di kawasan intim
 merupakan satu masalah yang lazim berlaku kepada wanita. Ia mungkin berlaku disebabkan tidak menjaga kebersihan diri atau jangkitan.

Namun, benarkah kita boleh hilangkan kegatalan hanya dengan menggunakan air garam? Sebelum cuba, BERHENTI dulu dan fikirkan mengenai baik buruknya.

Benar, ramai yang sangka air garam dapat mengubat kegatalan
disebabkan sifat antiseptiknya
. Walau bagaimanapun, tanpa diagnosis oleh pakar, kegatalan anda boleh jadi bertambah teruk!

Malah, air garam juga boleh mengeringkan vagina dan menyebabkan kawasan intim anda menjadi lebih gatal!

Untuk mendapatkan lebih banyak info tentang Kesihatan Wanita, sila dapatkannya
di sini.

Petua hilangkan gatal pada Miss V

Orang lama ada mengajar cara untuk menghilangkan gatal di kawasan intim menggunakan air garam. Salah satunya adalah menggunakan kain yang direndam di dalam larutan garam.

Anda mungkin perlukan:

Garam kasar.

Air suam.

Mangkuk atau baldi.

Langkah-langkahnya:

Sediakan air dalam mangkuk. Tambahkan beberapa sudu garam.

Rendam kain dalam larutan garam sehingga basah. Kemudian perah sedikit.

Letakkan kain tersebut pada kawasan intim. Tekan dengan lembut untuk elakkan sebarang kecederaan.

Lakukan beberapa kali sehingga kegatalan hilang.

Walau bagaimanapun, perubatan secara tradisional ini mungkin tidak sesuai untuk semua orang.

Malah, cara menghilangkan gatal dengan air garam ini mungkin akan membawa lebih banyak keburukan daripada kebaikan.

Baca juga:

Anak Gadis, JANGAN ‘Korek’ Vagina Sebelum Kahwin! Ini Cara Jaga Miss V Untuk Si Dara

Nak Suami ‘Melekat’? Isteri Perlulah Jaga Miss V Bagi KETAT, Ini Petuanya!

Keburukan petua hilangkan gatal pada kemaluan wanita dengan air garam

Bukan semua petua hilangkan gatal pada kemaluan wanita menjadi. Kadangkala, ia boleh mendatangkan kesan lain yang lebih teruk. Oleh sebab itu, gunakan air garam dengan berhati-hati.

Kadangkala, air garam
boleh buatkan kulit jadi semakin pedih
. Malah, ia boleh menyebabkan kulit vagina menjadi melecet dan semakin gatal.

Bukan itu sahaja, penggunaan air garam juga boleh
mengganggu keseimbangan pH di kawasan intim
. Air garam selalunya akan membuatkan vagina menjadi sangat kering.

Malah, bukan semua orang sesuai menggunakan air garam di kawasan intim. Oleh sebab itu, cara menghilangkan gatal di Miss V dengan air garam ini mungkin berkesan untuk sesetengah wanita, dan mungkin tidak berkesan untuk wanita lain.

Penjagaan vagina di rumah

Cara paling mudah untuk memastikan kawasan Miss V kekal bersih dan bebas penyakit adalah dengan membasuhnya dengan air biasa dan lap sehingga kering menggunakan tisu atau tuala. Jika anda
menjaga kebersihan badan
, vagina juga akan menjadi lebih sihat dan tidak gatal-gatal.

Jika anda mempunyai sebarang
masalah kesihatan seperti jangkitan yis
,
vaginitis
 atau sebagainya, pastikan anda berjumpa doktor untuk rawatan selanjutnya. Dengan rawatan yang betul, masalah kegatalan ini dapat diatasi.

Elakkan penggunaan air garam, campuran herba atau sabun tertentu untuk membasuh kawasan Miss V. Vagina wanita mempunyai pHnya yang tersendiri. Jika keseimbangan pH ini terganggu, vagina mungkin akan menjadi kering dan lebih mudah dijangkiti penyakit.

Salah satu petua hilangkan gatal pada kemaluan wanita ialah berendam dalam air suam. Kemudian, keringkan badan secepat mungkin.

Selain itu,
elakkan meruang
. Meruang boleh menyebabkan simptom dan kegatalan menjadi semakin teruk.

Pada permukaan vagina, ada banyak bakteria sihat yang dapat melindungi Miss V daripada sebarang jangkitan. Amalan meruang boleh mengganggu keseimbangan bakteria dan membuatkan lebih banyak ‘bakteria jahat’ mendiami kawasan intim!

Sebab itulah, cara menghilangkan gatal di faraj dengan air garam mungkin tidak berkesan untuk sesetengah orang. Malah, ia mungkin akan membuatkan kegatalan menjadi semakin teruk!

Petua hilangkan gatal pada kemaluan wanita

Selain itu, antara petua hilangkan gatal pada kemaluan wanita yang lain ialah:

Jangan gunakan semburan
, minyak wangi, atau bedak pada kawasan intim.

Pakai tuala wanita dan bukan tampon jika anda mengalami kegatalan.

Jika anda menghidap diabetes, pastikan
kadar gula dalam darah kekal seimbang
 untuk elakkan kegatalan.

Pastikan kawasan intim dapat bernafas dengan baik. Pakai seluar dalam yang diperbuat daripada kapas atau jangan pakai seluar dalam pada waktu malam untuk memastikan kelembapan tidak berkumpul di kawasan vagina.

Amalkan seks yang selamat
. Pastikan anda sentiasa memakai perlindungan untuk mengelakkan jangkitan kelamin.


Benarkah Kita Hanya Menggunakan 10% Keupayaan Otak Kita?

Mitos bahawa kita hanya menggunakan 10% daripada keupayaan otak kita ini sering dilontarkan oleh penceramah motivasi, guru-guru MLM, tabloid dan juga karya-karya
Holywood
 seperti filem yang ditayangkan pada tahun 2014,
Lucy
. Menurut mitos ini, sekiranya kita mampu menggunakan bahagian 90% yang lain, kita akan mempunyai akses kepada kebolehan dalaman luar biasa seperti membuat kiraan kompleks dengan menconggak sahaja ataupun membaca minda orang lain. Filem
Lucy
 sedikit terleka dalam meneroka kebolehan yang tersimpan dalam bahagian 90% ini dengan menterjemahkan protagonis mereka sebagai seseorang yang memiliki keupayaan persis dewa.

Seperti mitos-mitos yang lain, asal-usul mitos ini tidak berapa jelas. Sesetengah pendapat popular menuding kepada seorang ahli falsafah dan psikologis Amerika Syarikat, William James, yang mana sekitar tahun 1890, beliau menyatakan bahawa kita hanya menggunakan sebahagian sahaja daripada keupayaan mental kita, tanpa memberi sebarang angka atau peratusan pada dakwaan tersebut.

William James

Tiada angka yang diberikan kepada ‘bahagian’ yang dimaksudkan sehinggalah pada tahun 1929 apabila iklan dalam almanak dunia menyebut, “Saintis dan Psikologis mendakwa kita hanya menggunakan 10 peratus daripada keupayaan otak kita’ (Beyerstein, 1999, p. 11). Sumber berlainan akan memberi dakwaan sumber yang berbeza namun apa yang pasti, dakwaan ini tiada asasnya dalam sains.

Berikut adalah 3 sebab kenapa mitos ini kekal sebagai mitos:

Kita telahpun menggunakan semua bahagian otak kita
 – Bagaimana kita tahu tentang hakikat ini? Melalui teknik pengimejan otak seperti imbasan PET atau MRI dan melalui imbasan-imbasan ini, kita mengenalpasti bahawa kita gunakan hampir semua bahagian otak dan bahagian-bahagian ini diaktifkan walaupun kita melakukan aktiviti-aktiviti mudah seperti bercakap, berjalan mahupun tidur. Walaupun kita tidak gunakan semua bahagian serentak, dalam mana-mana hari, di penghujungnya, kita telah menggunakan kesemua bahagian otak kita. Menurut Dr Eric Chudler, Pengarah Eksekutif di Pusat Neuroteknologi di Universiti Washington, kita memang menggunakan semua bahagian otak kita namun betapa effisyen kita menggunakannya adalah hal yang lain.

Kiraan yang tidak masuk akal
 – Sekiranya kita mengambil mitos ini sebagai fakta, beberapa masalah akan timbul. ‘Fakta baru’ ini bermaksud kita tidak memerlukan lagi 90% bahagian otak kita kerana selama ini kita hanya berfungsi menggunakan kapasiti 10% sahaja. logik ini bermaksud kita boleh membuang lagi 90% otak kita dan kita akan kekal berfungsi seperti biasa, betul? Salah sekali. Ini kerana kecederaan otak sama ada disebabkan oleh kemalangan atau penyakit; sama ada pada bahagian kecil tertumpu seperti
Hippocampus
 atau tunjang otak ataupun bahagian besar keseluruhan hemisfera kiri, akan mengakibatkan kecederaan dan kesan yang teruk pada keupayaan kognitif dan juga pada aspek fizikal. Bayangkan sekiranya kita membuang 90% otak kita? Lebih parah keadaannya.

Kita perlu membekalkan tenaga kepada otak yang banyak
 – Walaupun otak hanya mewakili 3 hingga 4% daripada berat keseluruhan badan kita, ianya menelan sekurang-kurangnya 20% daripada tenaga harian kita – beratus-ratus kalori untuk mengekalkan keaktifan otak dalam memastikan ianya mampu untuk terus mengawal fungsi badan luar kawalan. Dari sudut evolusi dan perspektif tenaga, ianya tidak masuk akal untuk kita habiskan tenaga sebanyak itu untuk organ yang hanya berfungsi pada kadar 10% sahaja.

Hello Health Group
 tidak memberi nasihat perubatan, diagnosis atau rawatan.


5 Kebaikan Kunyit Untuk Muka Yang Anda Tidak Akan Tahu Jika Belum Baca ini!

Meskipun ia lebih popular sebagai rempah ratus
 di dalam masakan masyarakat kita, namun tahukah anda bahawa turut wujud kebaikan kunyit untuk muka? Ia mungkin bukan plasebo.

Ini kerana kunyit juga
 sudah lama digunakan di dalam perubatan tradisional
 dan dipercayai ada banyak manfaat terhadap aspek kesihatan dan kecantikan individu terutama kulit.

Persoalannya, benarkah serbuk kunyit untuk muka ini bagus? Jom terus baca artikel untuk tahu!

Kunyit, antara rempah popular jadi
masker
!

Pada zaman sekarang ini, sudah ada banyak topeng muka atau ‘masker’ yang mengandungi rempah atau bahan semula jadi seperti lidah buaya, timun, lemon, kunyit dan lain-lain.

Kunyit adalah salah satu yang paling popular ekoran ia mempunyai sifat antioksidan, antiradang, antibakteria dan sebatian aktif ajaib iaitu kurkumin yang amat bagus untuk kulit.

Apabila
 manfaat-manfaat di atas tadi digabungkan dan dijadikan
masker
, maka kulit wajah anda itu mungkin akan lebih sihat, cantik dan bersih. Jadi, pernahkah anda cuba guna?

Jika anda masih belum cuba guna
, teruskan baca artikel ini untuk tahu apa manfaat serbuk kunyit untuk muka dan anda sudah pasti akan terkejut dengan tahap keberkesanannya.

Apa kebaikan kunyit untuk muka dan kulit?

Disebabkan ia sudah popular, ramai individu yang mula mengaplikasikannya pada wajah untuk dapat manfaat seperti:

#1. Kunyit untuk mengurangkan masalah jerawat

Sebenarnya, salah satu manfaat yang paling utama dalam penggunaan rempah ini pada kulit wajah adalah ia mungkin mampu untuk
mengurangkan masalah jerawat
 di muka anda itu.

Manfaat ini mungkin boleh diperolehi angkara sebatian kurkumin serta sifat-sifat kunyit itu sendiri yang antioksidan dan antiradang, sekali gus mengurangkan masalah jerawat ini.

Cuma, pastikan anda guna bahan ini dengan kualiti dan kuantiti betul agar tidak timbul masalah.

Kebaikan kunyit untuk muka #2. Kunyit untuk memudarkan parut jerawat

Selain itu juga, kebaikan kunyit untuk muka adalah ia mungkin mampu untuk
 memudarkan parut jerawat
 yang hitam setiap kali selepas masalah jerawat itu sudah mula sembuh.

Menurut
Journal of Clinical Aesthetic Dermatology
, penggunaan topeng muka kunyit selama sekitar satu bulan mungkin akan dapat memudarkan parut jerawat sebanyak 14%.

Semakin lama ia digunakan, maka manfaat daripada kunyit ini mungkin akan mencapai tahap maksimum.

#3. Membunuh bakteria punca jerawat

Anda juga perlu tahu bahawa selain ia ada sifat antioksidan serta antiradang, kunyit juga ada satu lagi sifat paling penting untuk lawan masalah jerawat ini iaitu sifat antibakteria.

Ini kerana salah satu punca utama masalah jerawat ini adalah akibat jangkitan bakteria bernama
Propionibacterium acnes
 (P. acnes). Jadi, membunuh bakteria ini sangat penting.

Namun ini hanyalah satu
 alternatif yang mungkin efektif buat orang lain tapi bukan anda
. Jadi, anda disarankan mendapatkan nasihat doktor sebelum menggunakannya.

Kebaikan kunyit untuk muka #4. Merawat kesan reaksi alergi

Bukan sahaja isu jerawat, serbuk kunyit untuk muka ini juga mungkin bagus untuk
 merawat kesan akibat daripada reaksi alergi
 pada wajah dan bahagian kulit tubuh badan lain.

Ajaibnya, rempah ini turut mampu berfungsi hampir sama dengan antihistamin untuk menghambat aktiviti protein punca radang dan rengsa sekali gus merawat kesan alergi kulit.

Adakah ia antara cara utama untuk lawan masalah alahan? Tidak, ia hanya boleh jadi salah satu alternatif.

#5. Kunyit juga bagus untuk kerut & kedut

Seiring peningkatan usia individu, maka mungkin akan mula muncul garis kerut dan kedut pada kulit wajah anda. Dengan kunyit, ia mungkin boleh bantu menghilangkannya.

Ini kerana sebatian kurkumin itu tadi boleh bertindak dengan memperbaiki tekstur kulit secara total. Kesannya, maka garis kerutan dan kedutan itu mungkin boleh hilang.

Dalam erti kata lebih mudah, kebaikan kunyit untuk muka ini
 juga boleh jadi agen antipenuaan
.

Tenang, ia mungkin tiada kesan sampingan!

Mungkin individu di luar sana agak risau untuk menggunakan rempah ratus ini pada kulit mereka terutamanya bahagian muka kerana khuatir jika ia akan mendatangkan kesan sampingan.

Anda mungkin tidak salah kerana ada banyak bahan atau cara tradisional yang sebenarnya hanya akan buat kondisi jadi lebih teruk bahkan mungkin cuma kesan plasebo sahaja.

Tidak bagi kunyit kerana
 ia adalah antara rempah ratus yang sudah digunakan
 dari zaman dahulu lagi dan telah banyak kajian tentangnya dilakukan berkaitan kesihatan dan kecantikan.

Apa yang lebih penting, jangan terus guna tanpa informasi dan nasihat daripada doktor anda ya?